Uslovi za objavljivanje pesama | Najlepša poezija – najbolji pesnici\npregledanih strana na godišnjem nivou\njedinstvenih posetilaca na godišnjem nivou\npregledanih strana na dnevnom nivou\nPišete poeziju i želeli biste da vaše stvaralaštvo predstavite pred istinskim ljubiteljima poezije.\nU narednih nekoliko tačaka navešćemo uslove za objavljivanje vaših pesama.\nSvi pesnici na strani »Pesnici našeg doba« biće objavljeni po abecednom redu. Pesme ne moraju biti objavljene po abecednom redu, već po želji pesnika.\nNa našem portalu ne postoji mogućnost da sami objavljujete svoje pesme, već bi trebalo da unapred pripremljen materijal pošaljete na naš mejl prelepapoezija@gmail.com, a urednici sajta će napraviti vaš profil sa kratkom biografijom i svim pesmama koje ste prosledili.\nIzrada profila pesnika sa 5 pesama je besplatna.\nProfil pesnika sa 5 pesama\nUređivanje profila pesnika sa biografijom, jednom slikom i 5 pesama.\nUkoliko želite da objavite više od 5 pesama, naknada za objavljivanje svake dodatne pesme iznosi 2€. Plaćanje se vrši u dinarima po srednjem kursu Narodne banke Srbije.\nNakon što prosledite kompletan sadržaj koji je potrebno objaviti, mi ćemo vam potvrditi prijem.\nProfil sa pesmama će biti objavljen u roku od 7 dana od dana kada ste prosledili sadržaj.\nTekstove pesama zajedno sa biografijom šaljete u vord dokumentu na latinici ili ćirilici, a pesme će na portalu biti objavljene na latinici. Pesme treba da budu pravopisno i tehnički uređene, sa odgovarajućim slovnim znacima (ć, č, š, đ, ž, dž; ć, č, š, đ, ž, dž).\nBiografija pesnika treba da bude napisana u trećem licu jednine.\nPesme i profil pesnika mogu biti uklonjeni samo u slučaju da to pesnik lično zahteva od urednika sajta.\nPored pesama pesnik je dužan da prosledi i jednu svoju fotografiju, odgovarajućeg kvaliteta, uspravno orijentisanu, a urednik sajta će prilagoditi sliku standardnim dimenzijama potrebnim za sajt.\nUkoliko imate profile na društvenim mrežama i želeli biste da naši čitaoci mogu lakše da vas pronađu i zaprate, kako bi se bolje upoznali sa vašim stvaralaštvom, ispod svake profilne fotografije možemo ubaciti ikonice za profile na društvenim mrežama. Prosledićete nam linkove, a mi ćemo ih povezati sa odgovarajućim ikonicama.\nSve objavljene pesme ostaju intelektualna svojina pesnika, a pesnik će biti potpisan ispod svake pesme.\nSvaka naknadna izmena biografije pesnika se doplaćuje, a cena se utvrđuje na osnovu količine informacija koje je potrebno izmeniti, odnosno dopuniti i ne može biti manja od 5 €.\nČitaoci sajta su dužni da prilikom preuzimanja sadržaja sa našeg portala navedu autora pesme, a ukoliko neko zloupotrebi to pravo i podeli pesmu bez potpisa autora, urednik sajta ne snosi nikakvu odgovornost.


Ko će naslediti Merkelovu? - Politički.rs\nBerlin — Političko nadmetanje za novog lidera CDU u Nemačkoj se prati sa velikom pažnjom.\nOnaj ko bude preuzeo lidersku poziciju će u toj stranci automatski postati i favorit za novog kancelara na parlamentarnim izborima u toj zemlji u septembru sledeće godine, piše Demostat.\nPopularnost nemačke kancelarke, inače, raste kako se bliži kraj njenog mandata i unutarstranački izbori za novog lidera njene Hrišćansko-demokratske unije, CDU, a razlog tome mnogi vide u načinu na koji je vodila zemlju tokom najsnažnijeg udara pandemije korone virusa.\n“Teško je reči ko će naslediti Angelu Merkel”, poručuju za Demostat pojedine berlinske diplomate, odgovarajući na pitanje ko ima šanse da stane na čelu najveće nemačke stranke CDU na unutarstranačkim izborima zakazanim za 16. januara 2021. godine.\n“Izvori tvrde da nijedan od trojice trenutnih kandidata za lidera CDU ”nije dovoljno ubedljiv””, navodi se u analizi.\nKako objašnjavaju „uticaj Norberta Retgena, jednog od vodecih spoljnopolitickih stratega CDU, primetno je porastao unutar te stranke tokom proteklih nekoliko sedmica”, ali, istovremeno, napominju da sva istraživanja javnog mnjenja pokazuju da u ovom trenutku bavarski premijer Markus Zeder ima najveću podršku građana da nasledi Merkel.\nŠef Odbora za spoljne poslove Bundestaga Retgen nastupa direktnije od Zedera o čemu svedoči i njegova poruka da želi da ”podmladi” CDU, da je ucini ”ženstvenijom i digitalizovanijom”.\nOn važi za političara za velikim iskustvom u izvršnoj vlasti, a bio je jedno vreme i ministar ekologije, međutim Merkelova ga je smenila sa te funkcije.\nS druge strane, ističe se da je Zeder, koji predvodi Hrišćansko-socijalnu uniju CSU, sestrinsku partiju CDU, „obazriv, zbog čega još nije obelodanio da li je uopšte zainteresovan da postane kancelar.\n„Zeder zna da onaj ko prvi podigne ruku, na kraju prvi ispada iz trke”, preciziraju neimenovane diplomate.\nDa bi Zeder uopšte preuzeo čelnu funkciju u Berlinu, objašnjava se, i CDU i CSU bi morale da odobre njegovu kandidaturu.\n“Takav scenario nedavno je nagovestio i predsednik Bundestaga Volfgang Šojble, koji je izjavio da bi „kandidat CDU/CSU za kancelara mogao da postane i neko iz redova CSU”.\nŠojble je podsetio da se to već desilo dva puta, odnosno 1980. i 2002. godine, kada su kandidovani Franca Jozefa Štrausa i Edmund Štojber, ali prečutao je da su i jedan i drugi bili poraženi.\nIpak, ankete pokazuju da bi 58 odsto građana Nemačke moglo da zamisli Zedera na poziciji kancelara.\nNa ”listi” kandidata je i konzervativac i korporativni advokat Fridrih Merc, kojeg ga nazivaju miljenikom ”desnog krila” CDU, iz Severne Rajne-Vestfalije.\nMerc je javno optužio svog rivala za čelno mesto u stranci premijera Severne Rajne-Vestfalije Armina Lašeta da nastoji da osujeti njegovu kandidaturu.\nInače, Lašet, koji važi za ”potajnog favorita” Merkelove, umnogome je umereniji u svojim političkim stavovima od Merca, a obečao je i da će nastaviti ”centristicki kurs” Merkelove.\nLašet tečno govori francuski, ima reputaciju „posvecenog Evropljanina“, ali nije prepoznatljiv među običnim građanima Nemačke.\nNačin na koji se ponašao nakon izbijanja pandemije korona virusa, objašnjava se u analizi, u pokrajini koju predvodi produbio je sumnje u to da li je dostojan da vodi državu, te da se poneo veoma loše jer je dugo odbijao da nametne ograničenja.\nNa ”listi” potencijalnih kandidata za lider CDU je i aktuelni nemački ministar zdravlja Jens Špan koji se smatra za čovekom koji bi mogao da ”pomrsi račune” već postojećim kandidatima.\n“Novostecena popularnost stavlja Špana na muke, ako se uzme u obzir podatak da je u februaru objavio da ce se kandidovati za Lašetovog zamenika, ali da je to bilo pre pandemije, tokom koje je imenovan za nacionalnog kriznog menadžera”, navodi se u analizi.\nNemački mediji spekulišu da će Špan promeniti mišljenje i podneti kandidaturu za lidera CDU, što je on inače ranije demantovao.\nInače odluku o novom lideru CDU donosi 1.001 delegat, odnosno stranački funkcioneri iz 16 pokrajina Nemačke.\nOko trećina delegata dolazi upravo iz Severne Rajne-Vestfalije, odakle poticu Lašet, Merc i Retgen.\nIzborni kongres najuticajnije nemačke stranke dva puta je odlagan zbog pandemije.\nTagged: ANGELA MERKEL, NEMAČKA\nЈа знам, ја знам 1,000.000% ! Наслеђује фрау Мркелу фон Штази неко ко зна да смешно шакама&прстима направи дефекташки знак 🙂


Iscrpljen način funkcionisanja Beograda – Nadlanu.com\nIscrpljen način funkcionisanja Beograda\nObjavljeno 3. maja 2012. / 15:47:24\nBEOGRAD, 3. maja 2012. (Beta) – Predsednički kandidat Pokreta "Preokret" Čedomir Jovanović ocenio je u četvrtak u Mladenovcu da je iscrpljen dosadašnji način funkcionisanja Beograda i da u glavnom gradu treba afirmisati politiku koja će menjati Srbiju.\nBEOGRAD, 3. maja 2012. (Beta) – Predsednički kandidat Pokreta „Preokret“ Čedomir Jovanović ocenio je u četvrtak u Mladenovcu da je iscrpljen dosadašnji način funkcionisanja Beograda i da u glavnom gradu treba afirmisati politiku koja će menjati Srbiju.\n„Departizacija, privatizacija javnih preduzeća, borba za radna mesta i investitore koji će da dodju, Beograd u kom se otvaraju fabrike. Žao mi je, ali je iscrpljen dosadašnji način funkcionisanja Beograda. Želimo da afirmišemo politiku koja će menjati Srbiju, a ne prkositi svemu što se u Srbiji dešava“, rekao je Jovanović, a prenosi se u saopštenju Preokreta.\nOn je istakao da Beograd posle izbora, 6. maja, mora da bude drugačije uredjen, odnosno da mora počivati, kako je kazao, na jasnoj podeli vlasti i odgovornosti.\n„Velika istina je da je Beograd danas drugačiji, ne zato što su DS, URS, SPS drugačiji, nego zato što se o ovom gradu brinula LDP. Za nju nije bilo mesta u Srbiji i zato je Srbija propala. Ova pravila i takve odnose da uspostavimo u čitavoj zemlji, a u Beogradu da ih ojačamo“, kazao je Jovanović.


Zahtev za izmeštanje teškog saobraćaja iz Petrovaradina | Autonomija\nZahtev za izmeštanje teškog saobraćaja iz Petrovaradina\nOd Petrovaradina je napravljen autoput, kroz koji kamioni tutnje, uništavaju se kuće i ugrožavaju bezbednost\nPredsednik Skupštine grada Novog Sada Aleksandar Jovanović pozvao je danas Nacionalni park „Fruška gora“ i nadležne ustanove da uvedu taksu za prolazak kamiona preko Fruške gore, kako bi se redukovao teški kamionski saobraćaj kroz Petrovaradin.\nJovanović je danas podržao skup Udruženja građana „Petrovaradin“, koji se održao na raskrsnici Keja Skojevaca i Reljkovićeve ulice, ispred drumsko-železničkog mosta, a tokom kojeg su žitelji Petrovaradina protestvovali zbog prolazaka šlepera.\nOvo udruženje takođe je zatražilo da se što pre počne sa izgradnjom obilaznice oko Petrovaradina, kako bi se teški kamionski saobraćaj izmestio iz ovog dela Novog Sada.\nJovanović je objasnio da bi se uvođenjem taksi za prelaz preko Fruške gore, odakle i dolaze kamioni, teški saobraćaj preusmerio na autoput Beograd-Novi Sad i smanjio za oko 30 odsto kroz Petrovaradin.\nOn je rekao da se zajedno sa izgradnjom Žeželjevog mosta, mora izgraditi i obilaznica oko Petrovaradina.\n„Od Petrovaradina je napravljen autoput, kroz koji kamioni tutnje, uništavaju se kuće i ugrožavaju bezbednost”, rekao je predsednik Udruženja građana „Petrovaradin“ Borislav Čikić.


Sportske.net - Crno-belo srce kuca za Srbiju, veličanstven gest Partizana!\nCrno-belo srce kuca za Srbiju, veličanstven gest Partizana!\nU Humskoj reagovali na pandemiju Korona virusa na najbolji mogući način.\nU skladu sa novonastalom situacijom izazvanoj pandemijom Korona virusa, FK Partizan je danas doneo odluku da deo primanja fudbalera prvog tima, menadžmenta i sportskog sektora kluba donira Vladi Republike Srbije.\n"Ni u jednom trenutku se nije dovodilo u pitanje da li će FK Partizan sprovesti akciju pomoći ili donacije, već smo u dogovoru sa nadležnim organima pratili šta je neophodno i najpotrebnije kao pomoć bolnicama i institucija od medicinskog značaja", istakao je generalni direktor Partizana Miloš Vazura u izjavi za klupski sajt.\n"Mi smo kao društveno odgovorna kompanija tokom čitave godine sprovodili različite akcije pomoći gde smo transparentno kroz PR akcije ili akcije pojedinaca pomagali kako novčano, tako i u garderobi, namernicama i slično.\n"Shodno situaciji u našoj zemlji izazvanoj pandemijom Korona virusa, svi igrači prvog tima FK Partizan, menadžment, sportski sektor i dr. odrećiće se dela svojih mesečnih primanja za mart, gde ćemo kao klub ceo iznos donirati Vladi Republike Srbije.\nZahvaljujem se i našim igračima koji su ne samo sada, već kad god je to potrebno, prepoznali važnost situacije i nesebično pružili materijalni doprinos. Apelujem i na druge društveno odgovorne kompanije i javne sektore da i oni pomognu koliko mogu, novčano ili na drugi način koji je neophodan u ovom trenutku", naglasio je Vazura.\nDonacija FK Partizan biće uplaćena u sredu 25. marta 2020. godine u toku dana.\nKombinacija licemjerstva i dodvoravanja...., neko drugi je duzan da vrati drzavi barem dio onoga sto uzima od 5.03.45. do danas, ali.....\nKakva farsa, kakav providan cirkus.


Tag / Policija / Vesti online\nPolicija na Dorćolu obezbeđuje učesnike i posetioce festivala Mirdita\nZavršno veče festivala "Mirdita - dobar dan", posvećenog predstavljanju savremene kulturne scene Prištine, održava se danas na Dorćolu, a policija je postavljena kako bi se predupredili...\nPobegao policiji, pa se žalio kako je nesposobna\nNikolas Džouns (19), stanovnik američke savezne države Floride, žalio se vlastima da je policija nesposobna pošto nije uspela da ga uhvati nakon što im je pobegao tokom saobraćajne kontrole.\nMuškarac s nožem pretio da će ubiti policajce, pa upucan\nU pucnjavi koja se danas dogodila u centru slovačke prestonice Bratislave ranjen je muškarac, a policija sprovodi istragu, javlja TASR, dok vodeći slovački list "SME" navodi izjave očevidaca da...\nPolicija u Bakuu zaustavila navijača sa dresom jermenskog igrača (VIDEO)\nOrgani reda i mira u Azerbejdžanu ozbiljno shvataju svoj posao pred večerašnje finale Lige Evrope.\nPronađena mrtva žena na Vračaru\nTelo ženske osobe stare oko 50 godina sa brojnim povredama po telu pronađeno je rano jutros u stanu na Vračaru, javljaju beogradski mediji.\nSrpski policajci na Olimpijadi u Kini\nPolicija u potrazi za brutalnim zetom koji je ubio celu porodicu u Novom Sadu\nAustrija zadala težak udarac velikoj mafiji sa Balkana\nSavezna kriminalistička služba Austrije zadala je težak udarac međunarodnoj narko mafiji, koju su činili osobe sa Balkana.\nVozač kamiona teže je povređen u večerašnjem udesu u blizini Kraljeva.\nUhapšen mladić koji je pucao na prolaznike\nNovosadska policija uhapsila je mladića M. J, osumnjičenog da je od 3. do 5. maja u nekoliko navrata pucao na prolaznike iz vazdušne puške u novosadskom naselju Detelinara.\nSrbija i FBI unapređuju saradnju\nPotpredsednik Vlade i ministar unutrašnjih poslova Nebojša Stefanović upoznao je danas direktora Federalnog istražnog biroa (FBI) Kristofera Vreja s bezbednosnom situacijom u Srbiji i regionu i...


Sprečite neprijatne mirise, sačuvajte šminku, održite svežinu veša: Sve ovo možete sa kesicama koje stalno bacate!\nTe paketiće uvek bacimo, ali nakon što saznate za šta vam sve oni mogu poslužiti, to više nikada nećete raditi\nZanimljivosti 19.01.2018. - 21:44h Autor: Zadovoljna.hr\nU kutiji s novim cipelama, odećom i drugim tek kupljenim stvarima često nađemo vrećicu sa silika-gelom koji upija vlagu i tako štiti robu od vlažnosti. Na kesici takođe piše da se ne sme pojesti, ali to upozorenje stoji isključivo zato što postoji opasnost od gušenja, jer silika-gel sam po sebi nije toksičan. Naravno, te paketiće uvek bacimo, ali nakon što saznate za šta vam sve oni mogu poslužiti, to više nikada nećete raditi.\nDodatni savet: Vrećice sa silika-gelom koje još ne upotrebljavate držite u skladištima koji ne propuštaju vazduh.


Vučić sa Vrščaninom Slavoljubom obišao radove na izgradnji KCS - eVršac\nPredsednik Srbije Aleksandar Vučić obilazi danas radove na rekonstrukciji i izgradnji Kliničkog centra Srbije u Beogradu, u okviru Faze A. U pretnji Vučića, a u ime izvođača radova, bio je Slavoljub Korčakovski iz Vršca.\nZa samo dve godine imaćete jedan velelepan klinički centar, posebno sam zahvalan radnicima, ima ih iz svih delova naše zemlje i srećan sam što ih je 99 odsto iz Srbije, dodao je predsednik pozdravivši i porodice radnika.\nVučić je, tokom obilaska, rekao da su građani upravo u proteklom periodu videli koliko je važno zdravstvo i da novac uložen u kliničke centre i bolnice “nije bačen u bunar”, već da je to vrlo važna stvar. Naveo je da će KCS imati i najmoderniju opremu, te dodao da ne smeju ni klinički centri u Novom Sadu i Kragujevcu da zaostaju. On je nakratko porazgovarao sa radnicima, zahvalio im se na marljivosti i trudu i poželeo srećan rad.\nMi ovde gradimo budućnost i sigurnost za naše građane, ovime pokazujemo da možemo kroz državno zdravstvo da rešavamo probleme uspešnije nego najmodernije i uspešnije zemlje sveta, rekao je Vučić.


Vesti online / Vesti / Društvo / Bojan Mihajlović za "Vesti": Gurui sa interneta\nManipulacija je, u novom milenijumu, zašla u sve pore života, emotivne, porodične, u prijateljske veze i odnose, ima je u školi, na poslu, u državnim i drugim institucijama, medijima, a preplavila je i društvene mreže, kaže za "Vesti" Bojan Mihajlović, autor knjige "Manipulacija" i "Marketing LIKE" i korporativni marketing direktor Compas holding-a, najveće srpske firme u Sjedinjenim Američkim Državama.\nSvako vreme ima svoje idole: Bojan Mihajlović\nOva njegova knjiga se u Srbiji razgrabi za svega nekoliko dana. Do sada je zabeležila 45.000 čitalaca, a iz štampe izlazi već osmo izdanje. U SAD prvo izdanje, nazvano "What if your whole life was based on manipulation" ("Možda je ceo vaš život baziran na manipulaciji"), nešto drugačije od srpskog, prilagođeno je tamošnjim dešavanjima i sferama života koje različito funkcionišu.\nMilenijumci znaju šta žele\nFenomenološku priču o manipulaciji Mihajlović je proširio na vrlo popularne socijalne mreže koje su izrodile novu vrstu manipulatora, influensere, u virtuelnom svetu poznate kao osobe s velikim brojem pratilaca, pa samim tim i jakim uticajem na ljude, prvenstveno mladu populaciju. Oni, kako kaže, najčešće putem interneta promovišu proizvode i donose profit kompanijama i sebi. Ukoliko postanu kredibilni u većoj populaciji pratilaca, vrlo brzo postaju svesni ličnog brenda i svoje usluge onda nude nekome ko se bavi biznisom, sa obrazloženjem da će mu pomoći da svoj brend podigne na viši nivo.\n- U današnje vreme jedan pažljivo odabran post, šer ili video može imati jači efekat nego reklama na TV ekranu, ili bilbord na najboljoj lokaciji u gradu. Sve može da se razvije viralno i da vaši prijatelji i prijatelji vaših prijatelja umreženo rašire vest ili informaciju. Zamislite kolika je onda jačina jednog influensera koji ima svoj tim obožavalaca.\nInfluenseri mogu, prema Mihajlovićevim rečima, da propagiraju i ličnosti i ideje i, u zavisnosti od broja pratilaca, da manipulišu manjim ili većim grupama. Trenutno na svetskom, pa i srpskom tržištu, imaju veoma veliki uticaj upravo na omladinu koja ne gleda televiziju.\n- Ta nova generacija, nazvana milenijumci, tačno zna šta hoće da gleda. Mladi inače potpuno drugačije rezonuju stvari i na njih mogu da utiču samo ti njihovi idoli, odnosno influenseri koji se pojavljuju sa malim kratkim video sadržajima na Jutjubu i diktirano tačno znaju šta rade.\nPopularna je njihova promocija putem "sajlent marketinga" kojim ostvaruju sopstveni interes, odnosno korist.\nNaš sagovornik kao primer tog novog termina navodi najpoznatije svetske tenisere.\n- Oni nose opremu određene poznate marke i onda fanovi širom sveta hoće baš te trenerke, patike i drugu odeću. To je ta neverbalna komunikacija, jer na primer, samim tim što Novak Đoković nosi Lakost (Lacoste) majicu, on praktično bez ijedne reči, poručuje pratiocima da treba i oni da je kupe.\nOva vrsta nemog marketinga, objašnjava Mihajlović, može da se sprovodi na više načina.\n- Danas u Americi, ako kažeš nekom "kupi ovo" ili u Srbiji "izvolite, šta želite", odraz je stare škole od koje ljudi beže i niko na taj način neće da kupuje. Ali, ako neku planetarno popularnu zvezdu, paparaci usnime sa devojkom dok daje izjavu novinarima i fanovi vide garderobu, sat ili cipele koje nosi, mnogo je bolji način da neko kupi taj proizvod. Sada mnogo ljudi ide na internet, tamo prate svoje idole, rade isto što i oni, pa je zato poruku poslatu putem sajlent marketinga je dovoljno da vide i ne mora ništa da im se kaže.\nBiznis model saradnje, ovaj stručnjak dokumentuje na primeru fudbalskog maga Kristijana Ronalda koji na Instagramu ima 154 miliona pratilaca.\n- Svoj profil na toj mreži Ronaldo koristi za reklamiranje sopstvenih proizvoda, automobila, garderobe... Oko njega su se okupili brendovi kao što su Najk (Nike), Bugati (Bugatti), Herbalajf (Herbalife), Tag Heuer...\nNisu, ukazuje Mihajlović, svi poput najpopularnijih tenisera i najpoznatijeg Portugalca "ambasadori brenda".\n- Mnogi misle da sve znaju oko uticaja marketinga i da svoj posao rade kako treba. Međutim, pokazuje se da svega dva odsto njih zaista umeju da vode Fejsbuk ili Instagram profil i da ih prati ogroman broj ljudi.\nTako je, prema rečima našeg sagovornika, stvoren kod internet korisnika još jedan novi termin "sinovan", a znači da neko okači na mreže poruku i drugi je vide, ali ne pročitaju. Kao reakcija onog ko je postavio tu poruku javljaju se osećaji nelagodnosti, depresije, agonije...\n- Influensere veoma često angažuju političari i druge javne i ličnosti, najčešće iz sveta šou biznisa. Na primer, jednu influenserku prati 300.000 ljudi i pošto ima tako jaku grupu, bila je zanimljiva pop pevačici koja je angažovala. Onda ta devojka preporuči svojim pratiocima, da na Ju tjubu pogledaju najnoviji snimak numere pevačice i na taj način joj poveća joj broj pregleda na nekoj od društvenih mreža. Zvezde se, inače, grabe za ovaj vid promocije na mrežama, jer mogu da objave CD, ali ako nemaju veliki broj pregleda, ne vredi im pesma.\nKoliko su od pomoći nekome ko želi da bude lansiran u orbitu javnosti, naš sagovornik, dokumentuje na primeru Garija Vajnerčuka, pionira digitalnog marketinga, koji ima jaku grupu influensera.\n- Gari pošalje poruku grupi influensera na vajberu da je neki pevač dobar i, u momentu za tog pevača može da sazna cela Amerika. Može da napadne predsednika SAD Donalda Trampa i da ga sačuva. Ovo je novi način lobiranja. To je moguće zahvaljujući činjenici da su ovi influenseri jaki i moćni u komunikaciji na društvenim mrežama. U Srbiji Cecina ćerka Anastasija Ražnatović ima 800.000 pratilaca i kad reklamira recimo neku parfimeriju, neverovatno je koliko koliko poraste promet. Kad takve internet zvezde odu negde i njihovim rečnikom kazano "taguju" to mesto, neverovatno utiču na ljude i tamo bukvalno nastaje gužva. Sve je namenski napravljeno, režirano - priča Bojan.\nOvo je, kaže, novi model influens marketinga i ta reč se krije iza pregovaračkih i prodajnih tehnika.\n- Faktički gledano, predstavljaš nešto da bi neko kupio i u stvari hoćeš da izmanipulišeš tu osobu da bi se stvorio efekat prodaje - pojašnjava Mihajlović.\nInfluenseri, tvrdi ovaj stručnjak, edukuju današnju decu. Oni snimaju vlogove, odnosno video blogove i u njima daju objašnjenje kako nešto raditi. Na primer, pratiocima pokazuju kako se koristi šminka, naravno obavezno pomenu marku proizvoda koju koriste, i na taj način u stvari promovišu određenu kozmetičku kompaniju.\nInfluenseri su zaslužni i za ogroman uspeh vlasnika Amazona, Džefa Bezosa čije je bogatstvo sredinom 2018. dostiglo 155 milijardi dolara i oborilo nove rekorde, prema Blumbergovoj listi milijardera. On je uspeo da ostavi daleko iza sebe osnivača Majkrosofta Bila Gejtsa i njegovih 95 milijardi dolara i u januaru ove godine Amazon.com je postala najvrednija kompanija na Vol stritu.\n- Džef Bezos je rekao influenserima: "Reklamirajte moje proizvode po društvenim mrežama". Oni su delovali i ljudi su masovno počeli da kupuju. Zavisno od uticaja dobijali su provizije od 5.000 do pola miliona dolara, a njemu pošlo da sa 75 milijardi skoči na 155 milijardi dolara i gotovo udvostruči svoje bogatstvo za svega tri meseca.\nPsiholozi imaju pune ruke posla\nMediji, podseća ovaj stručnjak, raznim objavama i spinovima utiču na ljude, što je inače poznato. Mihajlović, međutim, ukazuje da i pisana i elektronska sredstva informisanja ulaze u manipulativan odnos i sa oglašivačima.\n- Mediji danas imaju novi, sve češći način da privole jake kompanije da se reklamiraju kod njih. Na primer, Koka-kola ili Lakost neće da plate reklamu nekom mediju i taj medij onda krene u sedmodnevnu kampanju negativne objave o njima. Ako ima uticaja na javnost, praktično će prinuditi i poznatog proizvođača da plati reklamu, kako bi eliminisao negativan medijski uticaj na kupce.\nManipulacija govori sve jezike, a naš sagovornik je taj sastavno deo svakodnevice, za sada, razotkrio na dva - srpskom i engleskom. Posle velikog uspeha u Srbiji, poželeo je da ispiše delo i za SAD koje broji 30.000 primeraka. Recenzent mu je Brajan Trejsi, sa 70 napisanih knjiga najprodavaniji autor na svetu.\n- Ovo je jedna od najpraktičnijih i najubedljivijih ikad napisanih knjiga. Napisana je da vam pokaže kako da spoznate i razumete ljude koje srećete u svakom dobu vašeg života. Ona vam daje neverovatnu prednost u svim vašim odnosima - obrazložio je Trejsi američko izdanje.\nMihajlović je uveren je da će knjiga za englesko govorno područje, zbog rasprostranjenosti ovog jezika u svetu stići i u ostale krajeve planete.\n- Moj cilj je bio da ukažem na sve vidove manipulacije i da ljudima pomognem da je prepoznaju. Njih moja knjiga privlači, jer znaju da u njoj mogu da pronađu kako da se odbrane od manipulacije, ali i kako da napadnu. Trećeg nema - poručuje Mihajlović.\nZarade influensera koji su izgradili kredibilitet i ličnu onlajn reputaciju:\n- 35.000-50.000 pratilaca = 20-50 evra po postu,\n- 50.000-100.000 pratilaca = 50-100 eura po postu,\n- 100.000 i više pratilaca = više od 250 evra po postu,\n- 35.000-50.000 pratilaca = 200-300 evra po postu,\n- 50.000-100.000 pratilaca = 300-500 evra po postu,\n- 100.000 i više pratilaca = više od 500 evra po postu\nLična korist na prvom mestu\nPostoji, kaže naš sagovornik, još jedan novomilenijumski fenomen lajf kouč, tzv. životni treneri koji su danas vrlo popularnih u svetu.\n- Za razliku od psihologa školovanih za pomoć ljudima, oni prođu neki kurs i rade isti posao. Razgovaraju s ljudima o njihovim problemima, navodno pomažući im savetima i, na taj način razvijaju manipulativan odnos, radi sticanja lične koristi. Jasno je da treba imati ozbiljno iskustvo da bi nekome dali dobar savet, a oni daju ništa, jer su obični šarlatani.\nKarijera ovenčana priznanjima\nBojan Mihajlović je master inženjer menadžmenta. Školovao se u Srbiji, SAD i Nemačkoj gde je sticao i radno iskustvo u velikim poslovnim sistemima. Trener je poslovnih veština, a održao je više od 150 treninga iz oblasti pregovaranja, neverbalne komunikacije, prodaje, marketinga i liderstva. Njegova predavanja slušalo je više od 5.000 ljudi iz velikog broja kompanija u regionu. Potvrda njegovog uspeha su priznanja menadžer godine u Crnoj Gori 2011. i direktor godine u javnom sektoru, 2013. u Srbiji.\nNapisao je više od 100 stručnih članaka iz oblasti poslovnog menadžmenta, ljudskih veština, popularne psihologije, prodaje, marketinga, hotelijerstva i njeb razvoja koji su publikovani na poznatim portalima, blogovima ili magazinima u Srbiji. Trenutno živi u Čikagu, oženjen je rediteljkom Kristl Endžels Mihajlović.\nDRUŠTVO Pedofili vrebaju žrtve: Monstrumi bez granica\nDRUŠTVO Internet narcisi


07.12.2015. Stefanović: Srbija ulaže maksimalne napore da svim migrantima omogući efikasan pristup sistemu azila\nMinistar unutrašnjih poslova dr Nebojša Stefanović izjavio je danas na Ministarskom forumu „EU – Zapadni Balkan“ da Srbija ulaže maksimalne napore da sve migrante, kojih je od početka godine više od 600.000 iz čak 107 država, registruje, uzme im biometrijske podatke i omogući im efikasan pristup sistemu azila.\nPrecizirajući da je tokom ove godine u odnosu na prethodnu otkriveno 20 puta više iregularnih migranata, Stefanović je ukazao da, u poslednjih nekoliko nedelja, u Srbiju dnevno pristiže oko 4.000 izbeglica, što je dva do tri puta manje nego ranije.\n„Dve trećine svih migranata koji su tokom ove godine prošli kroz Srbiju bili su muškarci, dok je maloletnih lica bilo oko 150.000. Najveći broj migranata je iz Sirije i Avganistana, ali gotovo svi oni ne žele da zatraže azil u Srbiji. U prilog tome govori i činjenica da je svega 15 njih čekalo zakonsku proceduru i dobilo azil u našoj zemlji“ objasnio je Stefanović.\nSrpski ministar policije je rekao da su ključna pitanja da li Evropa pravi razliku između migranata koji imaju pravo da zatraže azil u EU i onih koji na to nemaju pravo.\n„Šta radimo sa licima koja nemaju pravo da zatraže azil u EU. Da li ih zaustavljamo, jer ako nemaju pravo da zatraže azil onda se sistem efikasnog azila na njih ne može primeniti. Kako ih vraćamo i gde ih vraćamo, pošto neki od njih tvrde da su ugrtoženi i kako uspostavljamo tu vrstu kontrole“ upitao je Stefanović učesnike Ministarskog foruma „EU – Zapadni Balkan“.\nStefanović je istakao da Srbija ulože maksimalmne napore da sve migrante fotografiše, da im uzme otiske prstiju i pune biometrijske podatke.\n„Jedno od pitanja je šta je sa bazama podataka sa kojima te podatke možemo da uporedimo. Mi sarađujemo sa Fronteksom, Evropolom i Interpolom, ali su nam potrebni brži odgovori na informacije da li lice koje skeniramo možemo da uporedimo sa bazama podataka u roku od nekoliko minuta“, rekao je Stefanović.\nSrpski ministar policije je upozorio da napadi u Parizu i tragedija koja se tamo dogodila pokazuju da moramo biti spremni na još čvršću i bolju saradnju u suzbijanju šverca oružja, ljudi i presecanje terorističkih tokova koji na taj način mogu da nastanu.\nIstakavši da je potrebno da se migranti registruju već u Grčkoj, kako bi potencijalni teroristi mogli na vreme da se izoluju, Stefanović je ukazao da je upravo razmena podataka, u smislu prevencije, važna, posebno kada je reč o ljudima koji kasnije mogu biti teroristička pretnja za Evropu.\nPrema njegovim rečima jačanje kapaciteta policije u prepoznavanju i borbi protiv onih koji su učinioci najtežih krivičnih dela, ne samo potencijalnih terorista, već i osoba koje su u Siriji ili drugim državama počinila krivična dela protiv čovečnosti ili teške ratne zločine, a koji danas, krijući se u izbegličkim kolonama, pokušavaju da se infiltriraju u Evropu, od izuzetne je važnosti.\n„Ukoliko bismo mogli da pratimo njihovo kretanje, utvrdimo u koje su zemlje otišli, naš rad bi bio daleko efikasniji“, naglasio je ministar Stefanović istakavši da akcenat, pre svega, mora biti stavljen na preventivni rad, kroz prikupljanje i razmenu podataka.


Održana radionica posvećena obilježavanju Kineske nove godine u čitaonici Gradske biblioteke i čitaonice Kotor\nU organizaciji JU Kulturni centar ,,Nikola Đurković" Kotor, Gradske biblioteke i čitaonice Kotor i Udruženja za promociju sinologije Kotor u okviru Trećeg ciklusa edukativno-kreativnih radionica ,,Kineski kroz igru", u petak 7. februara održana je radionica posvećena obilježavanju Kineske nove godine u čitaonici Gradske biblioteke i čitaonice Kotor.\nPolaznici su bili kotorski osnovci i djeca predškolskog uzrasta koji su ovom prilikom učestvovali u izradi tradicionalnih maski i ukrasa karakterističnih za obilježavanje ovog praznika, učili o načinima njegovog čestitanja na kineskom jeziku i najpoznatijim običajima tokom Proljećnog festivala u Kini. Polaznici su imali priliku da na kreativan i zabavan način, prilagođen njihovom uzrastu, saznaju nešto više o uporištu ovih običaja u kineskoj kulturi, za šta su iskazali posebno interesovanje. Kroz učenje u zabavnoj atmosferi polaznici radionice su izradili veliki broj ukrasa sa natpisima koji sadrže kineske karaktere, a nose poruke mira, ljubavi, želje za blagostanjem i onih za koje se vjeruje da donose sreću u novoj godini, kao i čestitki koje se u vrijeme Proljećnog festivala najviše koriste. Izrađivane su i karakteristične crvene koverte sa ,,srećnim novcem'' koje u Kini za Novu godinu tradicionalno dobijaju djeca od starijih članova porodice, prijatelja i komšija. U Kini se za vrijeme proslave Kineske nove godine može prisustvovati upečatljivom tradicionalnom Zmajevom plesu tako da su na radionici izrađivane i maske za lice sa likom zmaja.\nKotor je i na ovaj način još jednom pokazao da je grad multikulturanosti otvoren za sve kulture i nacionalnosti i, u vrijeme izazova, svijetu poslao poruke podrške, tolerancije i solidarnosti.\nOvo je prva u nizu radionica posvećenih načinu obilježavanja najznačajnijih datuma u kineskoj kulturi, kao i onih posvećenih drugim aspektima kineske kulture, mitologije i sinologije uopšte. Predavač na radionicama je dr Jelena Stjepčević, sinolog, a vode se uz asistenciju bibliotekarske savjetnice Jasmine Bajo.


Početak/Servisne informacije/JKP „Parking servis“: Zamena sijalica po prijavama građana. Sečanica dobija nove svetiljke\nZa petak, 26. novembar, iz Parking servisa najavljuju zamenu sijalica po prijavi građana na teritoriji opštine Medijana i u Supovcu, kao i otklanjanje kvarova na javnom osvetljenju u ulici Vojvode Gojka. Predviđeno je montiranje nove svetiljke u Sečanici.\nObeležavanje horizontalne saobraćajne signalizacije planirano je na Bulevaru cara Кonstantina i u Кnjaževačkoj ulici.\nU ulicama Кosovke devojke, Generala Milojka Lešjanina i Druge proleterske brigade radiće se na otklanjanju nedostataka u vertikalnoj saobraćajnoj signalizaciji, dok će jedna ekipa Parking servisa u naselju Deveti maj raditi na izmeni režima saobraćaja u ulici Pasjačkih partizana koja po projektu prelazi u jednosmernu ulicu.\nPostavljanje novogodišnje dekoracije se nastavlja u ulici Generala Milojka Lešjanina.\nJKP „Parking servis“: Otklanjanje nedostataka na vertikalnoj signalizaciji i zamena sijalica


– Zaštita na nivou EU ima smisla ako je taj proizvod prisutan ne samo na nacionalnom već i na zajedničkom evropskom tržištu – kaže Dragojević i ističe da ne postoji prepreka da i mi ne štitimo proizvode na nivou unije iako nismo članica.\nPrimer je, dodaje, Kolumbija koja je zaštitila svoju kafu. On kaže da postoji i mogućnost zaštite proizvoda preko Lisabonskog sporazuma, koji ima 29 država, među kojima je sedam-osam članica EU. Na taj način svoje jedinstvene proizvode danas štite veliki proizvođači hrane poput Francuske, Italije, Mađarske... Tu su nam rezultati malo bolji jer je Srbija, preko Lisabonskog sporazuma, zaštitila tri proizvoda: homoljski med, aromatizovano vino „bermet” i leskovački domaći ajvar.\nNaš sagovornik kaže da procedura zaštite na evropskom nivou može da traje od nekoliko meseci do godinu dana. Osnovno pitanje je da li postoji prigovor jer u EU svaka država ima pravo da uloži prigovor da se ne slaže sa zaštitom iz nekih svojih razloga. To je bio slučaj s kranjskom kobasicom kada su se u sporu našle Slovenija i Hrvatska.


Predsjedavajući Predsjedništva BiH Šefik je istakao i značaj implementacije dosada potpisanih sporazuma iz ekonomske oblasti, te važnost pripreme ostalih sporazuma koji će omogućiti intenzivniju ekonomsku saradnju\nPredsjedavajući Predsjedništva Bosne i Hercegovine Šefik Džaferović sastao se danas u Islamabadu sa predstavnicima poslovne zajednice i privrednicima iz Pakistana, te naglasio važnost povećanja trgovinske razmjene dvije zemlje, prenosi Anadolu Agency (AA).\nDelegaciju je predvodio Abdul Razak Dawood, savjetnik pakistanskog premijera Imrana Khana za trgovinu i investicije, a u delegaciji su bili predstavnici Federacije trgovinske i industrijske komore Pakistana, Federacije poslodavaca Pakistana, predstavnici privrednih komora gradova Sialkot i Faisalabad, te privatni poduzetnici.\nNa sastanku je razgovarano o unapređenju ekonomske saradnje Bosne i Hercegovine i Pakistana, saopšteno je iz Predsjedništva BiH.\nPredsjedavajući Predsjedništva BiH Šefik Džaferović je naglasio posebnu važnost povećanja trgovinske razmjene dvije zemlje, a istakao je i značaj implementacije dosada potpisanih sporazuma iz ekonomske oblasti, te važnost pripreme ostalih sporazuma koji će omogućiti intenzivniju ekonomsku saradnju.\nPredsjedavajući Džaferović je izrazio zadovoljstvo jučerašnjim susretom sa premijerom Pakistana Imranom Khanom, s kojim je, kako je kazao, razgovarao o konkretnim mogućnostima unapređenja ekonomske saradnje. Bilo je riječi o mogućnostima da Bosna i Hercegovina, između ostalog, izvozi mlijeko u Pakistan, kao i o saradnji u elektroenergetskom sektoru, drvnoj industriji, te drugim oblastima.\nNa sastanku je bilo riječi o aktivnostima Zajedničke komisije o ekonomskim pitanjima, koja će, kako je rečeno, zasjedati u Sarajevu u martu naredne godine. Naglašena je i važnost saradnje privrednih komora Bosne i Hercegovine i Pakistana.\nNa sastanku je izražena obostrana spremnost za intenzivniju saradnju i snažan interes za povećanje trgovinske razmjene.\nU delegaciji, koju predvodi predsjedavajući Predsjedništva BiH Šefik Džaferović, su i Selmo Cikotić, ministar sigurnosti BiH, Dragoljub Reljić, savjetnik srpskog člana Predsjedništva BiH Milorada Dodika, i Amir Ibrović, šef Kabineta člana Predsjedništva BiH Željka Komšića.


Prati se trošenje grantova u nevladinom sektoru - Radio Brčko distrikta BiH\nPočetna/Arhiva/Prati se trošenje grantova u nevladinom sektoru\nPrati se trošenje grantova u nevladinom sektoru\nSanita Jerković Ibrahimović11.03.2014. - 16:09\nU prošloj godini Pododjel za podršku mjesnim zajednicama i nevladinim organizacijama brčanske Vlade isplatio je milion i petsto hiljada maraka grantova za oko 180 nevladinih organizacija.\nOvo je izjavila Anica-Radić Savić, šef ovog pododjela koja je istakla da se trošenje sredstava grantova kroz ovu službu prati, te da do sada nije bilo slučajeva zloupotrebe jer korisnici potpisuju ugovor oko utroška sredstava, koji sadrži metodologiju trošenja i praćenja sredstava, kao i metodologiju izvještavanja.\n„Sve to zajedno pospješuje procedure i nameće obaveze korisnicima da se sredstva granta kao javni novac moraju trošiti u skladu sa Zakonom o izvršenju budžeta, odnosno sa procedurama i propisima koji regulišu trošenje javnog novca“, dodala je Radić-Savić.\nPrema njenim riječima, u slučaju da se pojave određene nejasnoće od strane korisnika granta, službenici ovog pododjela učestvuju u određivanju smjernica u smislu trošenja grantova.\n“ U prošloj godini nismo isplatili tri granta, u ukupnom iznosu od 28.000 maraka, zato što nisu ispoštovane procedure koje se tiču zakonitosti”, istakla je Radić –Savić.\nKako je kazala, da bi se stvorila pretpostavka za isplatu slijedećeg granta, sva udruženje građana moraju, prije nego apliciraju za novi grant, opravdati na relevantan način da je grant utrošen na zakonit način.\nInače, grantovi koji se dodjeljuju udruženjima u okviru javnog poziva za projekte nisu limitirani, a premise za dodjelu granta koje nose najviše bodova su kvalitetan projekat sa realnim budžetskim okvirom, te da projekti okupljaju što veći broj volontera.\n“Konkurencija je velika, svake godine dobijemo preko 50 projekata. Prošle godine najviši iznos granta je bio oko dvanaest, a najniži oko tri hiljade maraka.Rasponi su veliki, ali komisija je ta koja pregleda i ocjenjuje projekte, kao i određuje visinu granta, te predlaže Vladi na usvajanje određene projektne ideje”, pojasnila je Radić-Savić.


Vajukiću jednomjesečni pritvor za ubistvo sugrađanina\nPetak, 29.01.2021., 18:13 Petak, 29.01.2021., 17:48\nOkružni sud u Banjaluci odredio je danas jednomjesečni pritvor Bogdanu Vajukiću iz Koljana kod Laktaša, osumnjičenom za ubistvo sugrađanina Gojka Veselića.\nPritvor osumnjičenog B.V. može trajati do 26 februara do 17.00 časova, objavljeno je na sajtu Okružnog suda Banjaluka.\nOkružno javno tužilaštvo u Banjaluci juče je predložilo Okružnom sudu određivanje pritvora Vajukiću zbog postojanja osnovane bojazni da bi osumnjičeni boravkom na slobodi mogao uticati na svjedoke, da će ponoviti krivično djelo, te iz razloga vanrednih okolnosti, jer je riječ o krivičnom djelu za koje se može izreći kazna zatvora od 10 godina ili stroža.\nKako su naveli osumnjičeni je u nedjelju, 24. januara, u mjestu Koljani između 18.30 i 19.30. časova, nakon kraćeg verbalnog sukoba, više puta pesnicom udario po glavi i tijelu Gojka Veselića u njegovoj u porodičnoj kući, usljed čega je kod oštećenog nastupila smrt.\nOsumnjičeni se narednog dana vratio do porodične kuće oštećenog, gdje je pronašao tijelo, nakon čega ga je bacio u bunar.


BEOGRADSKI DERBI ZA PAMĆENJE – Futsal klub FON\nTeško da se rečima može prepričati futsal spektakl koji se u subotu odigrao u hramu sporta, Sportskom centru Šumice. Sama najava utakmice poprimila je velike razmere i svi su sa ushićenjem iščekivali duel dve najbolje beogradske ekipe. Pred punim tribinama i u jednom prelepom ambijentu snage su odmerili ekipe FON i Euro motus, koji je u tom trenutku bio lider na tabeli Prve futsal lige Srbije. Pregršt lepih poteza, borba za svaku loptu i čak 14 spektakularnih golova nikog nisu ostavili ravnodušnog.\nOd prvog sudijskog zvižduka obe ekipe su bez rezervisanja napadale gol rivala. Već u petom minutu Stanković maestralnim udarcem savladava Josimovića za prvu radost svog tima, ali već u narednom minutu Filipović poravnava rezultat. Uspeli su gosti da iskoriste kratak nemir u redovima domaćina i preko Kopanje preokrenu rezultat. Ipak, do odlaska na odmor, nakon uigrane akcije iz kornera Petrov postiže drugi gol za ekipu FON-a.\nPopularni “studenti” su bolje ušli u drugo poluvreme i sa tri brza pogotka preko Stankovića, Petrova i Pešića poveli čak 5-2. U 29. minutu uspeo je Roknić da smanji prednost domaćina ali je u istom minutu i Manić bio precizan za nova tri gola prednosti i rezultat 6-3. I kada su već svi mislili da je pitanje pobednika rešeno, usledio je šok. Euro motus je uspeo da sa čak 4 pogotka za pet minuta potpuno preokrene rezultat u svoju korist za neopisivu radost svojih navijača. Ipak, Fonovci su zaigrali sa pet igrača u polju i 30 sekundi pre kraja uspeli da izjednače preko Pešića. Da sve bude još dramatičnije, Arsić je u poslednjim sekundama imao priliku da donese svom timu sva tri buda, ali je golman Vulić uspeo da ostane nesavladan. Utakmica je završena nerešeno što i jeste najrealniji ishod ovog derbija.


Srbija bira Miss turizma - Novosti - Turistički svet\nSrbija bira Miss turizma\nUdruženje modnih delatnosti Mis Ju organizuje jedini zvanični izbor Miss turizma Srbije za svetski izbor Miss Tourism World 2017/18. Ovogodišnje superfinale Miss turizma Srbije održaće se 26. oktobra u AZZARO klubu na Adi Ciganliji, uz prisustvo velikog broja uglednih zvanica.\n- Naša organizacija već treću godinu zaredom ima ekskluzivno pravo da izabere najlepšu devojku Srbije, koja će, kao ambasador turizma, predstavljati našu zemlju na svetskom izboru Miss Tourism World 2017/18, koji će se održati u Maleziji od 8. do 27. januara 2018. godine - istakao je Dragan Ćoso, vlasnik licence i direktor Udruženja modnih delatnosti Mis Ju.\nOn je dodao da je cilj ove manifestacije promocija turističkih potencijala Srbije, očuvanje tradicije, bogate istorije, kulture, običaja, kao i promocija mnogobrojnih brendova na regionalnom, evropskom i svetskom nivou.\nBivša Miss turizma Srbije, Sara Stojanović, koja je proglašena trećom pratiljom na svetskom izboru održanom u Maleziji 2015/16. godine, dobila je poziv od svetske organizacije da učestvuje na glavnoj press koferenciji, koja će se održati od 11. do 18. avgusta u Maleziji, povodom održavanja svetskog izbora za Miss Tourism World.\n- Ovo je još jedno veliko priznanje za našu zemlju i promociju turizma Srbije, gde će Sara na koferenciji za medije predstaviti našu zemlju, naš turizam, kulturu i tradiciju, i pozvati svetsku organizaciju i lepotice iz celog sveta da posete Srbiju - poručio je Ćoso.\nKompletna turistička ponuda Šumadije i Pomoravlja nalazi se u aplikaciji za mobilne...\nPosredničke turističke agencije traže otpis poreza i doprinosa\nNeformalna grupa subagenata, a u ime onih koji su još zaposleni kao turistički radnici...


Selidbe BeogradSelidbe Novi Beograd\nDanas u Beograd kada su u pitanju selidbe po Beogradu sve je veća potražnja za usluge selidbe Novi Beograd. Najveća beogradska opština danas se vezuje za urban, moderan način života, ali za uspešan biznis. zato ne samo da imamo posla oko selidbi na Novi Beograd fizičkih lica već su tu i selidbe firmi i kancelarija na Novom Beogradu.\nNaselje koje je nastalo od močvare, izgrađeno je na levoj obali Save, a ko početak poznat je datum 11 april 1948 godine. Tada se sve radilo ručno, a Novi Beograd podigli su tadašnji brigadiri. Od samog početka nastajanja naselja do danas Novi Beograd se širio, rastao i gradio munjevitom brzinom.\nNovi Beograd, blokovi i soliteri\nOd samog početka dominira arhitektura višesprtanica gde je smešten veliki deo stanovnika. Nama nije problem da Vas preselimo bez obzira na kom ste sprtau, kao i da li je lift mali, ili ne radi baš onda kada vame je potreban za vašu selidbu. Tu su veliki kompleksi solitera koji su nicali jedan za drugim, kao što je Sdutentski grad, stambene jedinice na Tošinom bunaru, Palata federacije. Godinama kasnije izgrađeni su velelepni objekti koji su danas simboli Novog Beograda, a takvu suGenex kula, zatim Palata Centralnog komiteta, Sava Centar. zgrada Centralnog komiteta danas je ogroman moderni tržni centar.\nZa selidbe u Novom Beogradu – agencija Jeftine Selidbe Beograd 24 /7 / 365 stoji Vam na raspolaganju. Pozovite nas za besplatnu procenu\nNovi Beograd se i dalje širi, a prvi veliki trgovački centri su izgrađeni u Beogradu kao Delta Siti ili Ušće. Beogradska arena koja je prostor gde se održavaju nakveži koncerti i evropska i svetska sportska takmičenja. Poslovne zgrade su sve češće, a već su zakupljene i rasprodate u početnoj fazi izgradnje. Novi Beograd dobija izgled kao poslovni centar grada Beograda. Široki pregledni bulevari, ali i auto-put koji prolazi kroz sami centar odaju utisak stalnog kretanja, užurbanosti i dinamike. Za razliku od nekadšnjih solitera namenjeni više radničkoj klasi , danas se zidaju moderne i luksuzne zgrade za stanovanja na Novom Beogradu. Zbog toga i naša agencija za selidbe Jeftine selidbe Beograd posebnu pažnju obraća na usluge selidbe Novi Beograd. Mi vršimo selidbe poslovnih prostora, prevoz svih vrsta tereta i njihov utovar i istovar, prevoz i selidbe klavira i pianina u Beogradu.\nAko Vam je dosta gužvi i životau teskobnom i skučenom prostoru, naša preporuka je da se preselite na Novi Beograd, moderni centar grada Beograd koji ima sve što treba, dobar provod i poslovni deo.\nSigurno ćete naći svoje mestu u nekom naselju u Beogradu kod Fontane, Studentskog grada, Tošinom bunaru, Bežaniji, negde u čuvenim Blokovima. Naša agencija za selidbe Jeftine selidbe Beograd preseliće vas po najboljoj ceni selidbe u Beogradu.


Dijalog Prištine i Beograda zakonska obaveza Kosova\nNa trećoj godišnjici od postizanja Briselskog sporazuma između Kosova i Srbije, rečeno je da je dijalog od nacionalnog interesa, ali i zakonska obaveza Kosova.\nIako se ni polovina postignutih dogovora nije sprovela, situacija na Kosovu je danas znatno drugačija kada su u pitanju odnosi sa Srbijom i integracija Srba na Kosovu.\nBriselski sporazum iz 2013. tiče se formiranja Zajednice opština sa srpskom većinom a postignut je nakon deset rundi pregovora tadašnjih premijera Kosova i Srbije, Hašima Tačija i Ivice Dačića, posredstvom bivše visoke predstavnice EU, Ketrin Ešton.\nTači, aktuelni predsednik Kosova, napisao je u utorak da je cilj Briselskog sporazuma normalizacija odnosa i pomirenje dva naroda.\n"Ta odluka nije bila laka, ali je bila dobra za našu državu i narod regiona", napisao je on na Facebooku.\nPoručio je da je vreme da dijalog postane dinamičniji i efikasniji u implementiranju Sporazuma, kako bi se prešlo iz procesa normalizacije u proces pomirenja.\nU Prištini je u utorak predstavljen i četvrti izveštaj Big Deal-a, Čudno žongliranje: Ustavna nesigurnost, politička nestabilnost i vladavina prava u dijalogu Kosova i Srbije, građanske inicijative za nadzor pregovora između Kosova i Srbije, Birn-a na Kosovu, Internews-a Kosova i Centra za istraživanje i transparentnost iz Beograda CRTA.\nOvaj Izveštaj govori o "kontroverznoj presudi Ustavnog suda o kontroverznom Sporazumu" o Zajednici opština sa srpskom većinom.\nSpecijalni predstavnik EU na Kosovu, Samuel Žbogar, izjavio je da se dijalog vodi kako bi se rešili otvoreni problemi sa Srbijom kroz normalizaciju odnosa, kako bi se rešili problemi između Albanaca i Srba kroz integraciju, a sve je to u sklopu evropskog puta Kosova.\n"Dijalog Prištine i Beograda je važna alatka koja kombinuje sva tri procesa. Kako bi se analizirali rezultati dijaloga, trebamo se setiti situacije na samom početku, tada nije bilo evropskog puta za Kosovo, na severu su bile barikade, radili su paralelno pravosuđe, policija, i čuvari mosta. Kosovo je bilo van svih regionalnih inicijativa i nije postojala komunikacija među liderima", kazao je Žbogar.\nOn je dodao da je Kosovo danas vodi razgovore o integraciji, Sporazum o stabilizaciji i pridruživanju sa EU je stupio na snagu, Kosovo je sada član svih regionalnih organizacija, srpske strukture se integrišu u policiju, u procesu je integracija pravosuđa, civilna zaštita je rasformirana, carina se prikuplja.\nSamuel Žbogar je dodao da Srbi koji su deo Skupštine Kosova i Vlade priznati su od svih, te da su predsednici opština izabrani na istim izborima na osnovu kosovskog zakona.\n"Ovo je za podsetnik da se stvari menjaju. Možda ne toliko brzo, ali situacija je drugačija nego što je bila pre nekoliko godina", ocenio je Žbogar.\nGovoreći o Zajednici srpskih opština koja još nije formirana, on je kazao da na obe strane postoji bojazan od toga.\n"Kosovski Srbi plaše se integracije, osim ukoliko se formira Zajednica. S druge strane, većinsko albansko stanovništvo plaši se od toga šta ova zajednica može doneti, da to neće biti realna integracija Srba. Ono što je važno jeste da obe strane trebaju da se potrude da shvate i poštuju taj međusobni strah i zabrinutosti. To se treba uzeti u obzir i prilikom izrade statuta, koji treba biti prihvatljiv za sve i koji će služiti za ojačanje Kosova", naveo je Žbogar.\nPo tom pitanju, dodao je, posebno je važan dijalog sa lokalnim Srbima.\nSprovođenje sporazuma o formiranju Zajednice opština sa srpskom većinom je prolongirano nakon odluke Ustavnog suda Kosova da dogovoreni principi nisu u potpunosti usaglašeni sa Ustavom Kosova, ali se oni mogu uskladiti zakonskim aktom Vlade Kosova i statutom Zajednice koji sprovodi principe.\nNa osnovu četvrtog izveštaja Big Deal-a, autora Bode Webera iz Saveta za demokratizaciju politika, Ustavni sud je takvom odlukom pokušao da pronađe kompromis između imperativa ustavnog prava i interesa kosovske Vlade, EU i SAD-a za nastavak dijalog. Time je odustao od svoje uloge zaštitnika Ustava.\nWeber smatra da EU i SAD trebaju da pokažu potpunu predanost poštovanju ustavnih i pravnih temelja države Kosovo u okviru dijaloga Srbija-Kosovo.\nZamenik ministra za administraciju lokalne samouprave, Bajram Gecaj, kazao je – iako se nije sprovela ni polovina postignutih sporazuma, među kojima ni ovaj o Zajednici – dijalog Kosova i Srbije je od nacionalnog interesa i zakonska obaveza Kosova.\nGecaj je rekao da će se uskoro formirati grupa stručnjaka koja će raditi na izradi statuta Zajednice, a među kojima će biti dvojica Srba sa severa i dvojica južno od Ibra. Ova ekipa biće u uskoj saradnji sa Ministarstvom za administraciju lokalne samouprave i OEBS-om (Organizacija za evropsku bezbednosti i saradnju).\n"Mi smo odlučili da svaka odluka, svaka faza, u vezi formiranja Zajednice, biće predmet razmatranja u Ustavnom sudu", dodao je on.\nPored Briselskog sporazuma, u dijalogu Kosova i Srbije su na ekspertskom nivou postignuti i dogovori o slobodi kretanja, priznavanju diploma, telekomunikacijama, matičnim knjigama, o priznanju polisa osiguranja za vozila i dr.\nBriselski pregovori: Još dve decenije rada na normalizaciji\nOdgođena zabrana ulaska na Kosovo sa ličnim kartama srpskih struktura\nKosovski Srbi između Prištine i Beograda


ISPUNIO OBEĆANJE Tramp potpisao direktive za izgradnju zida sa Meksikom\nNovi predsednik SAD Donald Tramp izdao je danas ukaz za početak izgradnje zida duž granice sa Meksikom, što je korak ka pooštravanju američke imigracione politike, preneli su svetski mediji.\nTramp je takođe odobrio meru kojom će biti smanjeno finansiranje takozvanih gradova utočišta za imigrante koji nemaju dokumenta, preneo je Bi-Bi-Si (BBC).\nIzgradnja zida dugačkog oko 3.200 kilometara (2.000 milja) na američko-meksičkoj granici jedno je od ključnih Trampovih obećanja tokom izborne kampanje.\n- O tome smo govorili od samog početka - rekao je Tramp prilikom potpisivanja ukaza.\nIako je Tramp ranije u više navrata rekao da će biti izgrađen zid, njegov portparol Šon Spajser je naveo danas da je američki predsednik zatražio izgradnju "velike fizičke barijere", javila je agencija AP.\nMeksički predsednik Enrike Penja Njeto, koji je rekao da njegova zemlja neće platiti zid, sastaće se sa Trampom sledeće nedelje u Beloj kući.\nTramp još razmatra detalje planova za ograničenje dolaska izbeglica u SAD. Sadašnji predlog predviđa najmanje četvoromesečni prekid prihvata izbeglica, kao i privremenu zabranu za ljude iz nekih većinski muslimanskih zemalja, prema navodima jednog predstavnika organizacija za javnu politiku koji prati pitanja izbeglištva.\nPOČELO JE Tramp ispunjava glavno obećanje, na granici s Meksikom niče DŽINOVSKI ZID\nAmerički predsednik Donald Tramp nagovestio je da bi danas mogao da naredi izgradnju zida na granici sa Meksikom, a narednih dana se očekuje da će da potpiše nekoliko izvršnih naredbi koje se odnose na imigraciju i bezbednost granica.\nU gradovima poput San Franciska lokalni zvaničnici, najčešće demokrate, odbijaju da saradjuju sa saveznim službenicima u akcijama protiv ilegalnih migranata.\n"SAD vraća kontrolu nad granicama"\nAmerički predsednik Donald Tramp izjavio je danas u Ministarstvu unutrašnje bezbednosti da njegove akcije u vezi imigracije pokazuju da "počevši od danas" SAD vraća kontrolu na svojim granicama.\n- Sačuvaćemo živote na obe strane granice - rekao je Tramp, nakon potpisivanja direktiva o podizanju zida na granici sa Meksikom, prenosi AP.\n15 ODLUKA ZA 48 SATI Neka NOVA AMERIKA: Tramp okreće državu naglavačke\nŠOK VEĆ PRVOG DANA Tramp doneo odluku bez presedana, posledice će se osetiti GLOBALNO\nZID? KOJI ZID? "Preskupa investicija": Tramp već prekršio prvo obećanje\nTramp je danas potpisao direktive za izgradnju zida na granici sa Meksikom, kjoji će biti dugačak 3.200 kilometara i izvršenje racija u gradovima koji štite ilegalne migrante.\n"Mučenje je delotvorno"\nPredsednik SAD Donald Tramp rekao je da smatra da je mučenje delotvorno jer, kako je ocenio, "protiv vatre moramo da se borimo vatrom".\nU intervjuu za TV ABC predsednik je rekao da će se posavetovati sa sekretarom za odbranu Džejmsom Matisom i s direktorom CIA-e Majkom Pompeom o tome šta se legalno može, a šta ne u borbi protiv širenja radikalizma.\nTramp je rekao da, dok radikalne grupe "odsecaju građanima ili drugima glave na Bliskom istoku, jer su hrišćani ili muslimani ili bilo šta drugo mi ne smemo ništa da radimo. Ne igramo na ravnopravnoj osnovi".\nAli, rekao je Tramp o korišćenju taktike mučenja, "apsolutno osećam da to radi".\n"MIGRANTSKI KARAVAN JE INVAZIJA" Tramp raspoređuje 5.200 naoružanih vojnika na granicu sa MEKSIKOM


Žena zaražena HIV-om preminula od osnovne bolesti\nŽena sa teritorije Južnobačkog okruga, zaražena ove godine HIV virusom putem transfuzije krvi, preminula je od posljedica težine osnovne bolesti, iako su preduzete sve savremene mjere liječenja, izjavio je direktor Instituta za javno zdravlje Vojvodine Vladimir Petrović.\nPetrović je naveo da je ovo prvi slučaj transfuzije krvi zaražene HIV virusom na području Vojvodine još od 1985. godine, kada su i registrovani prvi slučajevi takve infekcije u sjevernoj pokrajini, prenose beogradski mediji.\nInstitut navodi da je pacijentkinja sa teritorije Južnobačkog okruga, u okviru liječenja osnovne bolesti koja spada u red najtežih oboljenja, "primila krv-dar dugogodišnjeg dobrovoljnog davaoca".\n"Prilikom dolaska na davanje krvi dobrovoljni davalac nije davao informacije koje bi ga privremeno ili trajno isključile iz davanja krvi, a u obaveznom skrining testiranju markera transfuzijom prenosivih infekcija, njegov dar je imao nereaktivan rezultat, te je kao takav i upotrebljen za transfuzijsko lečenje pacijenata", naveli su iz Instituta.\nIz Instituta navode da niko nije napravio propust u zdravstvenoj službi, nego je krivac takozvani "period prozora", koji predstavlja period koji traje od šeste nedjelje do šestog mjeseca, a u projseku oko dva mjeseca od trenutka infekcije, "u kom je nemoguće utvrditi da li je davalac krvi zaražen HIV-om".\nInstitut je pozvao sve da se u što većem broju testiraju na krvnoprenosive viruse u regionalnim zavodima, domovima zdravlja i privatnim laboratorijama, a ne u ustanovama za transfuziju krvi.\nPrema preliminarnim podacima ovog vojvođanskog Instituta, u 2017. godini na teritoriji Pokrajine prijavljen je 51 slučaj HIV infekcije, s tim što je kod 41 osobe infekcija novootkrivena, dok je 10 osoba bilo inficirano ranije, ali su slučajevi prijavljeni u ovoj godini.


Pentagon pozvao Rusiju da ne ulazi zonu dejstava njihovih specijalaca - 31.10.2015, Sputnik Srbija\nPentagon pozvao Rusiju da ne ulazi zonu dejstava njihovih specijalaca\nNezvanični predstavnik američkog vojnog resora saopštio je da će kopnena operacija SAD u Siriji početi sledećeg meseca. 31.10.2015, Sputnik Srbija\n08:55 31.10.2015 (Osveženo: 09:39 31.10.2015)\nNezvanični predstavnik američkog vojnog resora saopštio je da će kopnena operacija SAD u Siriji početi sledećeg meseca.\nZaharova o američkim specijalcima u Siriji\n30 Oktobar 2015, 19:57\nVašington očekuje da će ruska vojska tokom borbenih akcija u Siriji čuvati razumnu i bezbednu distancu od onih regiona zemlje gde će biti aktivne američke specijalne snage, prenosi Rojters, pozivajući se na neimenovani izvor u vojnom resoru SAD.\nPrema podacima visokopostavljenog predstavnika Pentagona, specijalne snage SAD će stići u Siriju narednog meseca. Snage za specijalne namene neće pratiti vojnike sirijske opozicije tokom kopnene operacije „u doglednoj budućnosti“, naveo je on.\nRanije je pres-sekretar Bele kuće Džoš Ernest izjavio da će SAD u Siriju poslati specijalce u svojstvu savetnika za borbu protiv terorističke organizacije Islamska država. Prema rečima Ernesta, njih će biti manje od 50. On je takođe naveo da američki vojnici neće koordinirati svoje akcije sa Rusijom. Pres-sekretar je podsetio da će vojnici dveju zemalja održati „mali broj konsultacija“ o izbegavanju konflikta u Siriji.


Direktor Moderne: "Neće biti isto kao za deltu" - BIGportal.ba\n30 Novembra, 2021 30 Novembra, 2021 041\nIzvršni direktor farmaceutske kompanije Moderna Stefan Bansel izjavio je danas da je malo verovatno da će vakcine protiv kovida 19 biti efikasne protiv omikron varijante kao što su bile protiv delta soja.\n“Mislim da nigde u svetu efikasnost neće biti istog nivoa kao za deltu”, rekao je on za Fajnenšel tajms.\nPrema njegovim rečima, svi naučnici veruju da neće biti tako dobra, prenosi Rojters. On je ranije za CNBC izjavio da bi do isporuka nove vakcine moglo da prođe više meseci, najavljujući da bi za približno dve nedelje trebalo da bude poznato u kojoj meri su postojeće vakcine efikasne protiv omikron soja korona virusa.\nInače, u ponedeljak su kompanije Bajontek, Moderna i Džonson i Džonson objavile da rade na vakcinama koje bi specifično ciljale omikron, ako se pokaže da postojeće nisu učinkovitaeprotiv te nove varijante koronavirusa.\nBajontek je objavio da je počeo da radi na vakcini za omikron zajedno s partnerom Fajzerom.\nDžonson i Džonson takođe analizira učinovitost svog cepiva protiv omikrona, istovremeno radeći na specifičnoj vakcini za tu varijantu.


DERBI RAZOČARAO: Ni f od fudbala! : Nadlanu.com\nDERBI RAZOČARAO: Ni f od fudbala!\nMečevi Partizana i Crvene zvezde uvek će biti praznik fudbalske Srbije, navijači će se uvek nadati da će njihov tim da pobedi, ali trebaće mnogo vremena dok kvalitet fudbala u ovom susretu ne bude na zavidnom nivou. Iz Humske i s Marakane stalno dolaze komentari da je "ulog previsok“ i da je "važnost meča okovala noge“, što bi navodno trebalo da znači da se na ostalim mečevima viđa dobar fudbal. Kako da ne!\nPa, na terenima širom Evrope se igra mnogo važnih i odlučujućih mečeva, ali fudbaleri osim davanja izjava pre utakmice umeju da rade i ono za šta su plaćeni.\nFudbaleri Crvene zvezde šestu godinu zaredom ostali su bez titule, a s igrom kakvu su pružili na stadionu Partizana do sledećeg šampionskog slavlja čekaće još upola toliko. Jer od tima koji je s minus 11 sasvim neočekivano stigao do samo minus dva i nestvarne prilike da se bori za dugo očekivani trofej, očekivalo se mnogo više, ali za 90 minuta imali su dva šuta u okvir gola, a stvorili su brojem i slovima nula prilika za gol.\nNi Partizan, koji na ovom skraćenom prostoru Balkana nema premca godinama unazad, nije pokazao evropski kvalitet, ali kad za protivnika imate nekoga ko nema nikakvu ideju kako da stigne do vašeg gola i vi umislite da vredite više.\nZaključak priče je jasan, mazohistička ljubav prema Partizanu i Zvezdi urođena je ovom narodu, ali za gledanje dobre fudbalske utakmice mora da se ode izvan granica Srbije.


"Evropa bi da mi sudimo Šešelju" - ebart\n"Evropa bi da mi sudimo Šešelju"\n03. Decembar 2014. godine\nBeograd -- Predsednik Tomislav Nikolić izjavio je da mu se čini da bi Evropa želela da Srbija sudi Vojislavu Šeselju i da su razlog za Rezoluciju u EP izbori u Hrvatskoj.\nNikolić je podvukao da Srbija ne duguje nikome da komentariše izjave svojih građana, posebno ne onih koji u politici ništa ne znače.\nPredsednik Srbije je gostujući na RTS rekao da mu se čini da bi Evropa želela da Srbija sudi Vojislavu Šešelju i da su se izgubili u tom sporu i dodao da se Hag i Šešelj bore jedan protiv drugog.\n"Šta su se dogovorili i kakav im je plan ne znam. Srbija sa tim nema veze", podvukao je Nikolić.\nPrema njegovim rečima, EP je "nešto počeo da kinji Srbiju" verovatno zbog izbora u Hrvatskoj i drugi razlog ne postoji.\nNikolić je naglasio da "Srbija ne duguje nikome da komentariše izjave svojih građana, posebno onih koji u politici ništa ne znače".\n"Srbija svesno ide u EU", rekao je Nikolić i naglasio da ona to čini iako je svesna koliko je teško i koliko će odricanja to doneti i da mnogi građani o tome govore zbog toga što imaju poverenje u ljude koji ih vode.\nOn je rekao da se Šešelj nije snašao u Srbiji, da je očekivao euforiju, da instiktivno i sam želi da se vrati u Hag i da napravi predstavu, ali da Srbija predstave ne želi.\nNa konstataciju da se pominje da su odnosi Srbije i Hrvatske "u ledenom dobu", Nikolić je rekao da su dve zemlje na dobrom putu i da treba sačekati da tamo prođu izbori.\nPredsednik Srbije smatra i da se u Hrvatskoj ne mogu dobiti izbori ukoliko se ne predstavite kao srbomrzac.\n"Kod nas stranke ne mogu da pređu cenzus ako mrze druge. Eto koliko smo mi ispred", kazao je srpski predsednik.\nJasna poruka Johanesa Hana\nPredsednik Srbije je rekao da je od evropskog komesara Johanesa Hana čuo jasnu poruku da Srbija neće biti deo Evropske unije dok ne reši pitanje Kosova i Metohije.\n"To podrazumeva, jer je EU većina priznala nezavisnost Kosova, da bismo i mi trebalo da se složimo sa tim".\n"Rekao je doslovno - mi vas sa nerešenim problemom nećemo", preneo je Nikolić ono što mu je Han rekao.\nPredsednik je ponovio da Srbija nikada neće priznati nezavisnost Kosova.\nDrugo pitanje koje je, kako je rekao, uspeo da izvuče od evropskog komesara, jeste uvođenje sankcija Rusiji.\n"Rekao mi je, vi još možete da se tako neko vreme da se ponašate jer niste članica EU, ali kasnije nema odstupanja od spoljne politike Evropske unije", napomenuo je Nikolić.\nKada je reč o merama štednje, predsednik je istakao da je Vlada morala da se odluči na takav korak.\n"Ako se nastavi ovako sa ubiranjem prihoda, mislim da te mere neće biti tako rigorozne. Mi imamo mnogo bolje prihode nego što smo očekivali i sa mnogo optimizma čekamo 2015, a još više optimizma 2016. godinu", rekao je Nikolić.\n"Ne vidim razlog za prevremene izbore"\nPredsednik je izjavio da uspeh vlade meri narod i da on nije taj koji treba da je kritikuje, ali ni da je hvali.\n"Uspeh vlade meri narod. Ako su građani zadovoljni, pokazaće to svojoj vladi i ne vredi da ja napadam vladu ili kažem da radi dobro, ako radi loše", rekao je Nikolić za RTS.\nNikolić je dodao da, ipak, ne može da ne iznosi svoj stav o određenim pitanjima zato što će neko da kaže da tako napada premijera Aleksandra Vučića.\nPredsednik je rekao da je sa Vučićem skoro u svemu saglasan, da svoje razlike prevazilaze skoro 22 godine, a da sve to vreme mediji govore da su njih dvojica u svađi.\n"Nas dvojica smo dva različita čoveka, različito reagujemo, imamo iste ideje i u principu se oko svega slažemo, ali drugačije radimo. On je brži, energičniji, a ja nisam mnogo spor, ali sam dovoljno spor, jer ponekad znam da sagledam iz više uglova", rekao je Nikolić i upitao zašto ne bi iznosio svoj stav.\nUpitan o nastavku svoje političke karijere, Nikolić je rekao da je mislio da je okonča ovim mandatom, ali da će to tek videti.\n"Ne vidim sebe na funkciji predsednika SNS, zato što SNS ima predsednika koji je odlično vodi. Videćemo - ja sam mislio da svoju karijeru okončam ovim mandatom, a ako ja mislim da nema boljeg, onda ne verujem da na sledećim izborima može da bude boljeg od mene", rekao je Nikolić.\nKako je naveo, ne vidi razlog za prevremene izbore.\n"Ako mi neko bilo kada dokaže da nisam dostojan, da sam načinio grešku zbog koje treba odmah da se pita narod da li treba da budem predsednik ili ne, svakako da će biti prevremenih izbora. Sada, kako ja osećam da sarađujem sa predsednicima drugih država i sa vladama drugih država, sa vladom Srbije, mislim da prevremenih izbora neće biti", rekao je predsednik Srbije.\nOn je dodao da svi medijski napadi na njega predstavljaju pokušaj da ode sa mesta predsednika Srbije.\n"Ovo je pokušaj nekoga da me skloni", rekao je Nikolić ističući da postoje i oni mediji na koje je odavno trebalo staviti katanac zbog dugovanja, ali da i dalje rade.\nKako je naveo, zna se da neće nikoga da tuži niti da koristi moć koju ima i to neki koriste, ali je istovremeno dodao i da to nije njegova slabost već veličina.\n"To više nisu informacije nego manipulacije", rekao je Nikolić.


PEJOVIĆ: “Abazović presudio bez presude” – Portal Luca\nPEJOVIĆ: “Abazović presudio bez presude”\n“U dispozitivu mijenja subjekta koji je obavezan na plaćanje naknade, tako što sada tu obavezu ustanovljava na privredno društvo – Uniprom doo Nikšić za iznos od 348.000,00 eura, a zatim i rješenja za sledeće godine, stvarajući obavezu za Uniprom u iznosu visočijem od 700.000,00 eura”, ističe on.\n“Izvršni direktor Uniproma je pozvao Agenciju za zaštitu životne sredine da traži objašnjenje, nakon čega je poziv uzvratio direktor Milan Gazdić, koji je saslušao primjedbe i nesporno u saznanju da je donijeto nezakonito rješenje, jednostavno preporučio da se na rješenja njegove Agencije ima pravo žalbe u roku do 15 dana od prijema. Žalba se izjavljuje njegovom nadležnom ministarstvu, a dalje nakon konačnosti rješenja je moguće voditi i upravni spor”, navodi u saopštenju.\n“Tačno je da su direktoru Gazdiću tada upućene kvalifikacija uvredljivog sadržaja, kao nemoralnom javnom funkcioneru, koji radi nezakonito, sa direktnim umišljajem i namjerom da pričini štetu subjektu koji ne može biti ni po jednom osnovu odgovoran, a kako je to ustanovljeno u pomenutom rješenju, koje predstavlja pravnu nakazu, a koja je, nažalost, ugledala svjetlost dana”, poručuje Pejović.\n“Ova kriminalna družina neće uspjeti u svom naumu, čvrsto smo na stanovištu da im nećemo ispunjavati ono što bi željeli i što traže. Ako bude neistina u ovom saopštenju, javno se obavezujemo da ćemo uputiti izvinjenje, kao što i rade časni ljudi, za razliku od njih”, poručio je Pejović.


08.09.2021 15:39 Autor: Raport.ba\nNjemačka kancelarka Angela Merkel posjetit će Srbiju 13. septembra, saopćeno je iz njemačke vlade.\nMerkel će, kako prenosi srbijanski Blic, 13. septembra boraviti u Beogradu, a dan kasnije, 14. septembra u Albaniji.\nNakon sastanka, predsjednik Srbije Aleksandar Vučić i njemačka kancelarka obratiće se novinarima.\nDan kasnije, u utorak, 14. septembra kancelarka Merkel boraviće u Tirani, gdje će najprije imati bilateralni sastanak sa albanskim premijerom Edijom Ramom, sa kojim će, također, razgovarati o bilateralnim, privrednim pitanjima, kao i približavanju te zemlje EU.\nPred povratak u Berlin, Merkel će imati bilateralne sastanke sa premijerima BiH, Crne Gore, Sjeverne Makedonije i Kosova.\nTagovi: Albanija Aleksandar Vučić Angela Merkel Edi Rama Srbija


Obnovljeno : 09:25\nNe da(vi)mo Beograd: Povlačenje zakona uspeh građana, ali daleko smo od pobede\nPovlačenje Zakona o eksproprijaciji, kao i najavljene izmene i dopune Zakona o referendumu i narodnoj inicijativi, predstavljaju veliki uspeh građana, ali ovo nikako ne znači da je bitka protiv Rio Tinta i drugih štetnih projekata, gotova i dobijena, navode iz pokreta Ne ...\n145 povezane vesti »\nKina zemlja sa najviše novinara u pritvoru, trenutno zatvoreno 127 osoba\nKina je zemlja sa najviše novinara u pritvoru u svetu, navodi se u novom izveštaju Reportera bez granica. U Kini je trenutno pritvoreno najmanje 127 novinara, prenosi Reporteri bez granica. Među njima ima novinara velikih međunarodnih agencija ali i blogera.\nVelika pobeda Partizana u Francuskoj posle preokreta trojkama i zakucavanjima\nKošarkaši Partizana pobedili su Metrpolitan u gostima rezultatom 82:89 u okviru šestog kola Evrokupa. Ovom pobedmo su crno-beli ostali jedini tim uz Lokomotivu Kuban na čelu tabele sa po ppet pobeda i jednim porazom.\nVučić tvrdi: Braća Veselinović ni dinara nisu dala SNS-u\nPredsednik Srbije Aleksandar Vučić demantovao je danas navode iz izveštaja američkog Ministarstva finansija o tome da su braća Zvonko i Žarko Veselinović, kontraverzni biznismeni sa Kosova, pomagali političarima da pobede na izborima i finansirali kandidate velikim sumama novca, ...\nPoštovana publiko, čast nam je da vam predstavimo pobedničko izdanje podkasta "Dobar loš zao"! Pobeda je bila građanska blokada Srbije prošle subote, pobeda je bila i instagram priča Novaka Đokovića u kojoj se usudio da okači sliku blokirane Gazele, pobeda je bilo skrušeno ...\nEPS zamrzao cene struje za preduzetnike ali ne za sve, krši dva zakona\nA kakva cena struje čeka privrednike naredne godine? Vlast je najavila da će struja za privredu biti skuplja, iako se za sada ne zna koliko, dok će za stanovništvo cena struje ostati ista. Privrednici strahuju da će povećanje biti dodatni pritisak, a pojedini - koji su morali da ...\nPredsednik Srbije Aleksandar Vučić u današnjem obraćanju javnosti povodom povlačenja Zakona o eksproprijaciji i izmenama Zakona o referendumu, govorio je i o Rio Tintu i izgovorio neverovatnu rečenicu - da nemamo pravo da uništavamo živote većeg broja ljudi nego što je to bilo ...\nZima je tek pred vratima, a „opsada“ Jahorine već počela\nSkijališta na Jahorini i Bjelašnici vrve od mnogobrojnih gostiju, ne samo sa prostora nekadašnje Jugoslavije, već i iz zemalja Evropske unije. Jahorina i Bjelašnica podsećaju na slavne dane kada je u Sarajevu 1984. godine održana zimska olimpijada.\nZvezdin ključni napad na Top 8 Evrolige: Koliko je dostižna borba za vrh\nKošarkaši Crvene zvezde protiv Olimpijakosa započinju seriju od dva puta po tri meča pred svojim navijačima, pa je jasno da će period od 9. decembra do 11. januara biti ključan za napad na Top 8 Evrolige. Zvezda će tokom tih sedam utakmica igrati dva puta po tri vezane utakmice ...\nLegendarni Berni Eklston prognozirao ko je favorit u poslednjoj trci Formule 1\nBivši prvi čovek Formule 1 Berni Eklston rekao je da iskustvo čini Luisa Hamiltona favoritom za osvajanje šampionske titule, uoči poslednje sezonske trke u Abu Dabiju. „Iskustvo, koje je stekao poslednjih godina, kada je Mercedes bio dominantan omogućilo mu je da ima jači ...\nStajling Branke Katić izazvao oduševljenje: Duboki dekolte i neobični motivi\nGlumica Branka Katić prošetala je crvenim tepihom na jučerašnjoj premiejri filma "Nije loše biti čovek" u nesvakidašnjoj kombinaciji o kojoj ne prestaje da se govori. Branka je svojom pojavom zasenila sve, a posebnu pažnju je privukla dekoltiranom bluzom jer glumica uglavnom ...\nZašto SAD uvode sankcije Vučićevim ljudima sa Kosova\nSjedinjene Američke Države uveli su sankcije nekolicini biznismena i predstavnika Srba sa Kosova, među kojima su kontroverzni biznismeni, svojevremeno optuženi za ubistvo Olivera Ivanovića - Zvonko Veselinović i Milan Radoičić.\n„Htela sam da ukažem na lepotu pluraliteta mišljenja unutar nedeljive SPC“\n„Ni u jednom trenutku nismo razgovarali o unutrašnjem uređenju SPC, niti doveli u pitanje njenu autokefalnost i jedinstvo“, oglasila se ovog popodneva Viola fon Kramon, potvrdivši jučerašnje navode vladike Grigorija.\nDodik: Priče o Grenelu i mom uklanjaju iz politike „medijsko zabavljanje“\nSrpski član Predsedništva BiH i lider SNSD-a Milorad Dodik nazvao je pričama za "medijsko zabavljanje" navode pojedinih medija da predsednik Srbije Aleksandar Vučić želi da ga ukloni sa političke scene preko bivšeg američkog zvaničnika Ričarda Grenela.\nSrbija i region nailaze na problem zavisnosti od uglja\nIspred vile predsednika Opštine Novi Beograd i člana predsedništva SNS Aleksandra Šapića juče se pojavila patrola policije i to u trenutku kada su radnici postavljali skelu. Komšije kažu da je policija bila tu kako bi se izbegli potencijlani sukobi.\nČipčić o Nedeljicama: Izgledaju kao da je pre šest dana završeno bombardovanje\nGlumica Vesna Čipčić, koja je bila jedna od dvadesetak dramskih umetnika koji su posetili Gornje Nedeljice kako bi podržali meštane ovog i okolnih sela u nastojanjima da se spreči planirano otvaranje rudnika jadarita, kaže da su bili potreseni kada su videli kako to tamo sve ...\n„Orlići“ dobili rivale u kvalifikacijama za Evropsko prvenstvo\nKadetska fudbalska reprezentacija Srbije igraće protiv Holandije, Ukrajine i Norveške u elitnoj rundi kvalifikacija za Evropsko prvenstvo, odlučeno je žrebom u Nionu. Prvi krug, „Orlići“ su prošli tako što su bili bolji od Hrvatske i Lihtenštajna, pa su zajedno sa Bugarskom ...\nŠmit: Povlačenje Republike Srpske iz BiH bi imalo posledice i bilo bi kažnjeno\nVeliki vodič za koncertnu zimu u Beogradu\nNajveće muzičke zvezde regiona i omiljeni pop vokali u Srbiji spremaju neverovatnu zimsku koncertnu sezonu širom srpske prestonice. Ukoliko ste ljubitelji dobre muzike i živih svirki, ili izvedbi najvećih hitova koje rado slušate na Jutjubu i ostalim striming platformama, druga ...


TotalCar.rs » Jaguar C-X75 ulazi u proizvodnju\nFoto, hibrid, Jaguar, novo, superautomobil, TOP\n0 komentara 8066 pregleda\nJaguar je pre par dana potvrdio da će neverovatni C-X75 konceptni hibrid-superautomobil biti pušten u proizvodnju. Prvi put je zvanično prikazan na Salonu automobila u Parizu u septembru 2010. godine (fotke sa tog događaja, kao i njegove zvanične slike, možete videti u galeriji u nastavki), Jaguar C-X75 poneće titulu najnaprednijeg modela ove marke.\nJaguar očekuje da će ovaj hibridni superautomobil smanjiti emisiju štetnih gasova na manje od 99 grama po kilometru, a ujedno će i biti u stanju da dosegne neverovatnu brzinu od 320 km/h! C-X75 biće razvijen u saradnji sa Williams F1 timom, koji će obezbediti svoju inžinjersku ekspertizu u oblasti aerodinamike, proizvodnje delova od karbona i hibridnih tehnologija.\nŠasija ovog automobila biće, kao što već verovatno pretpostavljate, od karbonskih vlakana, kako bi se održala snažna, a opet izuzetno lagana struktura.\nJaguar nastavlja sa razvijem tehnologije mikroturbina, koja se mogla sresti u originalnom C-X75 konceptu, ali da bi se Projekat C-X75 sproveo u delo u za to predviđenom vremenskom okviru, moraće doći do razvoja novog pogona. Ovaj superautomobil prilagođen vožnji na putevima imaće motor sa unutrašnjim sagorevanjem malog kapaciteta sa jednim snažnim elektromotorom na svakoj osovini.\nKada se ukombinuju elektromotori sa onim sa unutrašnjim sagorevanjem, C-X75 biće jedan od najbržih proizvodnih automobila na svetu, sa 0-100km/h ubrzanjem postignutim za manje od 3 sekunde i maksimalnom brzinm od 320 km/h.\nBiće napravljeno samo 250 jedinica, a svaka će koštati između 700.000 i 900.000 funti, u zavisnosti od tržišta i lokalnih taksi.\nAventador SVJ – tako će se zvati novi model Lamborghinija


Kafići, restorani, neprehrambene radnje, bioskopi i pozorišta će morati da budu zatvoreni u periodu od 17.00 do 5.00, preneo je AP.\nOn je apelovao na ostale putnike koji su stigli ove nedelje iz Južne Afrike da se takođe testiraju.\nDe Jonge nije odbacio mogućnost da se uvedu još jače mere koje bi važile i za vreme Božića.\nRanije u toku dana, jako policijsko prisustvo bilo je primetno u istočnom gradu Najmehenu, uoči zabranjenog protesta protiv antikovid mera.\nPolicija je saopštila da je uhapsila ili oterala nekoliko ljudi tokom provera na putevima ka gradu.


Naše odbojkašice se bore za istorijsku medalju, zlatnu, a sudeći po njihovoj formi, nikada nisu bile bliže tom cilju. Ipak, ne mogu svi oni, koji su nesumnjivo uz reprezentaciju Srbije, da gledaju utakmicu.\nNaime, pravom da prenosi ovaj duel raspolaže samo "Sportklub", televizijski kanal koji se ne nalazi na spisku programa u svakom domu u Srbiji. Naprotiv, gotovo pola stanovnika naše države nema mogućnost da prati i bodri naše odbojkašice u jednom od najvažnijih mečeva u istoriji ženske odbojke.\nUŽIVO, SRBIJA - ITALIJA Naše carice igraju za SVETSKO ZLATO\nŽenska odbojkaška reprezentacija Srbije, predvođena selektorom Zoranom Terzićem, vodi istorijsku bitku za zlato na Svetskom prvenstvu u Japanu, a poslednja prepreka je selekcija Italije. Sva dešavanja sa meča u Jokohami možete da pratite uživo uz Blicsport.\nU slučaju da niste u mogućnosti da pratite ovaj duel, sva dešavanja možete videti na Blicsportu.\n(UŽIVO) ZVEZDA - ZLATIBOR Šampion se "razljutio" i pocepao mrežu gostiju - "pukle" zacrtane stotke!


Humanitarni koncert raspevanih profesora u Kraljevu - Kultura - Dnevni list Danas\nPočetna » Kultura » Humanitarni koncert raspevanih profesora u Kraljevu\nPovodom obeležavanja međunarodnog praznika – Dana žena usvečanoj Sali Skupštine grada Kraljeva, u organizaciji Saveta za rodnu ravnopravnost grada Kraljeva, održan je humanitarni koncert pod nazivom „Sedam hlebova”.\n1Piše: Z. Nikolić 08. marta 2019. 23.56\nUpravo toliko koliko košta sedam hlebova, koštala je i ulaznica za ovo nesvakidašnje veče „Pesama i pesme“ tokom koje je kraljevčanin prof. Dr.Boško Milovanović koji predaje Metodiku razvoja govora i metodiku nastave srpskog jezika i književnosti na Učiteljskom fakultetu u Leposaviću kazivao stihove naših poznatih pesnika i pevao pesme sa raznovrsnog žanrovskog repertoara uz klavirsku pratnju dr.Petra Ilića, višeg stručnog saradnika u nastavi angažovanog na Fakultetu umetnosti u Kosovskoj Mitrovici i uz zvuke gitare Nebojše Kešelja.\nOvo je, za kratko vreme, drugo pojavljivanje ovog nesvakidašnjeg tria pred publikom u Kraljevu i oni su, kao na nedavnom koncertu u Muzeju Kraljeva, uspeli da oduševe publiku koja je, do poslednjeg mesta, ispunila Svečanu salu Skupštine grada.\nO tome ,na svoj način svedoči i činjenica da se, u nekoliko navrata, dr.Bošku Milovanoviću, tokom izvođenja nekih muzičkih numera pridužio i deo publike.U takvoj atmosferi publika nije ni registrovala kraj koncerta ostavši na svojim mestima pa je bilo potrebno da dr.Boško Milovanović nekoliko puta ponovi da je koncert ipak završen.\nSav prihod sa ovog humanitarnog koncera namenjen je za narodne kuhinjekoje se nalaze na teritoriji Eparhije raško-prizrenske, na Kosovu i Metohiji.\nhumanitarni kocert, KoncertKraljevo\n09. marta 2019. u 21.48\nNisam znala da su rastko nemanjić i petar karađorđević bili borci za rodnu ravnopravnost i uz to, dobri pevači?


Press Online :: Muzika :: Parni Valjak najavio tročasovni spektakl na Tašmajdanu\nJedan od najpopularnijih bendova u regionu Parni Valjak održaće 24. juna na beogradskom stadionu Tašmajdan trosatni koncertni spektakl.\nProslava višedecenijske karijere i uspeh akustičnih koncerata prerastao je u koncertnu turneju “2u1”, pa će publika čuti dva koncerta u jednom - akustični i električni - a koje prati veoma zahtevna produkcija svetskih razmera.\n“Radujemo se renoviranom Tašu na kome smo svirali poslednji put pre oko 30 godina. Taj prostor nam omogućava da postavimo veliku produkciju za bajku kojom će naša publika tri sata ploviti zajedno sa nama kroz jedno razdoblje ‘Parnog Valjka’. Neću da otkrivam sve tajne, ali biće nas 18 na bini i gosti koji su sa nama sarađivali. To je jedna lepa priča kroz koju se plovi širom otvorenih očiju. Publika je ta koja zna na šta dolazi, a sigurni smo da ćemo ih i iznenaditi”, poručio je Aki vernoj publici i obećao pravi spektakl.\nU susret beogradskom koncertu objavili su i novi spot za poslednji singl “Ljubav”, koji autorski potpisuje Hus, a Aki svojim glasom i energijom osvaja na prvo slušanje. Takođe, u prodaji je i tvrdo ukoričeno četvorostruko izdanje “Parni Valjak – Antologija”, koje će fanovi moći da kupe i na Tašmajdanu.\nNa četiri diska nalaze se 64 najlepše pesme, a osim diskova s muzikom, tu je i štampani deo sa tekstovima renomiranih autora, koji su bogato ilustrovani arhivskim i retko viđenim fotografijama, kao i starim novinskim člancima.\nUlaznice za ovaj rock'n'roll užitak mogu da se kupe na svim prodajnim mestima Eventima, Gigs Tixa, DD Tickets i u WinWin radnjama, a kapije Tašmajdana će biti otvorene već od 19 časova.


Pravna priroda Sporazuma o normalizaciji ekonomskih odnosa Srbije i Kosova - Serbian Albanian Friendship\nHome/Dijalog/Pravna priroda Sporazuma o normalizaciji ekonomskih odnosa Srbije i Kosova\nRelja Radović, Peščanik.net, 08.09.2020.\nU Vašingtonu je 4. septembra 2020. potpisan Sporazum o normalizaciji ekonomskih odnosa između Srbije i Kosova („SNEO“). Pored veoma nejasnog sadržaja (pokrivena pitanja se protežu od infrastrukture, preko 5G opreme, do zaštite LGBT zajednice u trećim zemljama), pažnju javnosti je odmah privukla njegova pravna priroda. Predsednik Srbije je izjavio da je potpisan bilateralni sporazum sa SAD, dok je Ministar spoljnih poslova rekao da ne postoji sporazum potpisan od strane Srbije i Kosova, već da postoji odvojeni tekst koji su potpisale dve strane. Sa političkog stanovišta, odvojeno potpisivanje predstavnika Srbije i predstavnika Kosova može imati značaj. Ali sa pravnog nema i po međunarodnom pravu Srbija i Kosovo su zaključili pravno obavezujući sporazum.\nSNEO očigledno nije međudržavni ugovor, zato što Srbija nije pristupila njegovom zaključivanju s Kosovom kao državom. Iako se u ovom odnosu Kosovo pojavljuje bez uobičajene zvezdice, jasno je da Srbija nije promenila svoj stav o državnosti Kosova. Stoga SNEO ne potpada pod pravni režim Bečke konvencije o ugovornom pravu, jer ta konvencija ograničava svoju primenu na međudržavne ugovore. Međutim, međudržavni ugovori nisu jedina vrsta sporazuma u međunarodnom pravu. To potvrđuje član 3. Bečke konvencije, prema kome činjenica da se ta konvencija ne primenjuje na druge vrste sporazuma u međunarodnom pravu ne poništava njihovo pravno dejstvo i obaveznost. To je i logično, zato što obaveznost sporazuma ne proističe iz njihove međudržavne kvalifikacije, već pravila da ugovore treba poštovati (pacta sunt servanda) kao norme međunarodnog običajnog prava, ili po nekim autorima – osnovnog principa međunarodnog prava.\nOva teorijska pozadina nalazi podršku u praksi. Pored država i međunarodnih organizacija, obavezujuće sporazume u međunarodnom pravnom prostoru mogu zaključivati i privatna lica (npr. sporazumi Međunarodnog komiteta Crvenog krsta s državama, uključujući i Švajcarsku po čijem pravu je ustanovljen, kao i fenomen arbitražnih sporazuma između stranih investitora i država); pokrajine (npr. sporazumi AP Vojvodine sa pokrajinama u drugim zemljama); federalne jedinice (npr. sporazum između Kvebeka i Srbije u oblasti socijalnog osiguranja, pored mnogih drugih međunarodnih sporazuma te kanadske pokrajine); teritorije sa specijalnim statusom (npr. široki dijapazon sporazuma između Hong Konga i drugih država); kao i entiteti čija je državnost osporena (npr. sporazum između Kosova i Evropske unije o stabilizaciji i pridruživanju, koji izričito naznačava da je državnost Kosova sporna). Fenomen bilateralnih sporazuma između dva entiteta, u kome jedan ne priznaje državnost drugog, uopšte nije nov. Izrael je zaključio mirovne sporazume sa zemljama koje ga ne priznaju kao državu, npr. sa Libanom i Sirijom.\nSrbija i Kosovo dakle mogu zaključivati međunarodnopravne sporazume, i sledeće pitanje je da li su to učinili u ovom konkretnom slučaju. Može se argumentovati da SNEO nije obavezujući, što ga čini ne-pravnim sporazumom. Izričito pobijanje pravne prirode tzv. neobavezujućih sporazuma je u praksi retko, pa se njihova obaveznost izbegava prvenstveno ugovaranjem veoma labavih odredaba koje ne uspostavljaju konkretne obaveze. Ako ugovorene odredbe uspostavljaju konkretne obaveze, one ne mogu biti neobavezne.\nCentralno pitanje je dakle da li SNEO uspostavlja konkretne obaveze. Analiza njegovih odredaba daje potvrdan odgovor. SNEO počinje rečima: „Srbija [Beograd] i Kosovo [Priština] se sporazumevaju…“ („Serbia [Belgrade] and Kosovo [Pristina] agree to move forward with economic normalization by agreeing to the following:…“). SNEO kroz ceo tekst govori o „stranama“ („both parties“), što je uobičajena ugovorna formulacija. SNEO sadrži veliki broj stavki koje ne mogu sve biti ovde sumirane. Za neke od tih stavki se zaista može tvrditi da nisu obavezujuće, kao što su one koje potvrđuju izgradnju saobraćajne infrastrukture i saradnju sa određenim organima SAD. Međutim, SNEO takođe sadrži odredbe koje su precizne i uspostavljaju obaveze. Na primer, Srbija i Kosovo su se obavezali da će „otvoriti i operacionalizovati zajednički prelaz Merdare“; da će „uzajamno priznavati diplome i strukovne sertifikate“; da će „zabraniti upotrebu 5G opreme dobavljene od neproverenih prodavaca“ i da će takvu postojeću opremu ukloniti; da će unaprediti napore u potrazi za nestalima i da će za te svrhe odrediti osobe/kancelarije za kontakt i podnositi godišnje izveštaje. Pored toga, SNEO sadrži i jednu odredbu koja liči na odredbe ugovora za zaštitu ljudskih prava, a po kojoj se strane obavezuju da štite i promovišu slobodu veroispovesti. Najvažnije od svega, Srbija i Kosovo „će se saglasiti“ da u periodu od jedne godine Kosovo ne traži članstvo u međunarodnim organizacijama, a Srbija prekine kampanju povlačenja priznanja. Ovo su samo neke odredbe SNEO, koji sadrži i niz drugih odredaba, koje manje ili više impliciraju obaveznost.\nProf. Rakić Vodinelić je došla do drugačijeg zaključka. Prema njoj, odredbe SNEO nisu obavezujuće zato što ne predviđaju rokove i sankcije. Međutim, međunarodna regulacija je bitno drugačija od domaće. Međunarodna regulacija je nužno apstraktna i retko kad razrađena do detalja. Na primer, u međunarodnom investicionom pravu, veoma štura klauzula prema kojoj države treba da tretiraju strane investitore „pravično i ravnopravno“ je bila osnov velikog broja tužbi sa milionskim ishodima. Rokovi nisu bitan element međunarodnih sporazuma. Na primer, ukoliko su se Srbija i Kosovo obavezali da će priznavati diplome, nepriznavanje diploma posle određenog perioda, koji bi se mogao oceniti kao razuman za implementaciju, teško bi izbeglo kvalifikaciju kršenja ove odredbe. Sankcije takođe nisu bitan element međunarodnih sporazuma. Međunarodni sud je još u prvoj polovini 20. veka ustanovio da su posledice međunarodnih protivpravnih dela implicitne u međunarodnom pravnom sistemu. U međuvremenu su te posledice postale običajno pravo i kodifikovane u Članovima o međunarodnoj odgovornosti država. Iako su ova pravila kreirana za međudržavne odnose, njihova relevantnost se prilagođavala usled širenja međunarodnog prava na nove subjekte, pa su tako relevantna i ovde, makar po analogiji.\nUkoliko su odredbe SNEO zaista obavezne, postavlja se pitanje da li su njegovi potpisnici mogli da zaključe takav sporazum. Prema jednom argumentu, Vlada vodi politiku, i Predsednik ne može da preuzima obaveze u ime Srbije. Prema članu 7(2) Bečke konvencije, šef države uvek ima pravo da zaključuje sporazume u ime države, a prema članu 46. iste konvencije, države ne mogu isticati kršenje unutrašnjeg prava u pogledu ovlašćenja za zaključivanje sporazuma kako bi osporile obaveznost međunarodnih sporazuma, osim u izuzetnim slučajevima. Iako se ova konvencija ne primenjuje direktno na SNEO, njene odredbe su relevantne ili kao norme međunarodnog običajnog prava, ili po analogiji u odsustvu direktno primenjivih pravila.\nZaključak da je SNEO pravno obavezan se suočava sa dva formalnopravna argumenta. Prvi argument je da predstavnik Srbije i predstavnik Kosova nisu svoje potpise stavili na isti list papira. Međutim, međunarodno pravo ne zahteva da sporazumi budu sastavljeni u jednom dokumentu. Član 2(1)(a) Bečke konvencije izričito odbacuje takav predlog u pogledu međudržavnih ugovora. Međunarodni sud smatra da pitanje postojanja međudržavnog ugovora nije pitanje forme već materije, pa u svakom slučaju treba ispitati konkretne odredbe i postojanje namere da se stvore obaveze. U predmetu Katar protiv Bahreina, Međunarodni sud je utvrdio da je zapisnik sastanka ministara spoljnih poslova Bahreina, Katara i Saudijske Arabije uspostavio obaveze između prve dve države, što ga je činilo međudržavnim ugovorom. Dakle, postojanje sporazuma je pitanje materije, ne forme, pa je presudno pitanje da li su dve strane izrazile nameru da se obavežu jedna prema drugoj. Štaviše, međunarodno ugovaranje putem više dokumenata, npr. putem razmene pisama, je veoma rašireno u praksi. Ukoliko ovo važi za međudržavne ugovore, mora važiti i za nedržavne međunarodne sporazume.\nPrema drugom argumentu, predstavnik Srbije i predstavnik Kosova su potpisali dokumente različitog sadržaja. Poslednja stavka dokumenta koji je potpisao predstavnik Kosova tiče se uzajamnog priznanja između Kosova i Izraela, dok se poslednja stavka dokumenta koji je potpisao predstavnik Srbije tiče srpske ambasade u Izraelu. Ovo je i logično, jer Srbija i Kosovo ne mogu međusobno uređivati svoje odnose sa Izraelom kao trećom stranom. Ali, pošto je postojanje sporazuma pitanje materije a ne forme, razlika u poslednjoj stavci nema presudan značaj. Sporazum između Srbije i Kosova čine one stavke u kojima su se oni međusobno obavezali. Stavka koja se tiče Izraela nije deo tog sporazuma.\nTumačenje prema kome SNEO nije pravno obavezujući nije održivo. Osnovno pravilo tumačenja međunarodnopravnih sporazuma jeste da sporazume treba tumačiti u dobroj veri i tako da njihove odredbe imaju delotvorno značenje. Bilo bi vrlo teško argumentovati da su Srbija i Kosovo potpisali SNEO sa namerom da nema nikakav efekat. Ukoliko Srbija i Kosovo nisu želeli da odredbe SNEO imaju pravnu snagu, mogli su pitanja koje on reguliše rešiti svojom dobrom voljom, bez potpisivanja bilo kakvog dokumenta. Sama činjenica da su ta pitanja stavljena na papir znači da je postojala potreba za njihovim formalizovanjem. Drugačiji zaključak ne bi bio donesen u dobroj veri.\nU krajnjoj liniji, čak i kada bismo pretpostavili da Srbija i Kosovo nisu sklopili nikakav sporazum, odredbe SNEO su i dalje pravno obavezujuće. Sporazumi nisu jedini način obavezivanja u međunarodnom pravu. Obaveze takođe mogu biti preuzete jednostrano. U ovom slučaju međunarodno pravo opet ne propisuje bilo kakvu formu, i odlučujuća je namera države ili entiteta da stvori obavezu. To znači da su odredbe SNEO i upotrebljena terminologija opet odlučujuće. Ukoliko su predstavnik Srbije i predstavnik Kosova potpisali dva potpuno nevezana dokumenta, određenost njihovih odredaba se može tumačiti kao jednostrano preuzimanje obaveza.\nSve dosad rečeno ne znači da je SNEO perfektno formulisan. Raznolikost pokrivenih tema je začuđujuća, a neke odredbe navode na zaključak da je njegov sadržaj više bio vođen interesima Trampove predsedničke kampanje nego interesima Srbije i Kosova. Neke odredbe nisu do kraja jasne. Na primer, Srbija i Kosovo „će se saglasiti“ oko jednogodišnjeg moratorijuma u vezi sa članstvom u međunarodnim organizacijama i povlačenjima priznanja („will agree to implement…“). Prema poslednjoj rečenici istog pragrafa, „obe saglasnosti će stupiti na snagu odmah“ („Both agreements to desist will take effect immediately“). Ove odredbe se mogu tumačiti na različite načine. Prema jednom mogućem tumačenju, SNEO ustanovljava saglasnost strana, i moratorijum je stupio na snagu odmah 4. septembra 2020. Prema drugom mogućem tumačenju, Srbija i Kosovo treba da daju posebnu saglasnost, koja će tek onda stupiti na snagu, imajući u vidu da je buduće vreme glagola „saglasiti se“ upotrebljeno u ovoj, a odsutno u većini drugih odredaba.\nDa budem jasan, ne tvrdim da je Srbija potpisivanjem SNEO priznala Kosovo kao državu. Nepriznavanje državnosti i zaključivanje međunarodnih sporazuma su odvojena pitanja koja, iako imaju dodirnih tačaka, mogu sasvim skladno funkcionisati uz pažljivo kreiranu međunarodnopravnu politiku.\nZaključiću ovaj tekst s jednim uopštenim opažanjem. Pravo je proizvod ljudskog uma i ne postoji objektivno u prirodi. Stoga pravna argumentacija ne traga za objektivnom istinom, već za ubedljivim razlozima zbog kojih treba prihvatiti jedan stav u poređenju sa drugim. Ovo su moji razlozi zbog kojih verujem da je SNEO pravno obavezujući sporazum, ali ostavljam prostor da neko dâ ubedljivije razloge za drugačije gledište. Politika Srbije u međunarodnopravnim odnosima veoma često nije bila zasnovana na odmeravanju argumenata za i protiv određenog gledišta. Razumem da mnogima sama činjenica potpisivanja bilo čega s Kosovom izaziva animozitet. U takvom emotivnom pristupu, često se zaboravlja da sporazumi ne treba da imaju simbolički značaj, već da rešavaju konkretne probleme, i da Srbija iz toga može izvući nešto korisno. Stoga pažnja javnosti ne treba da bude usmerena na to da li je neki dokument potpisan, već pre svega na njegov sadržaj. Prethodno iskustvo Srbije u međunarodnopravnim odnosima nam govori da rešenje problema ne treba tražiti u poricanju već u suočavanju.


U konkurenciji odbojkašica, Tamara i Marija Miljević su u finalu savaldale Irenu Drobnjak i Milicu Beljanski sa 2:0 (21:12, 21:19), dok su Teodora Joldić i Anđela Josić u meču sa treće mesto pobedile bugarski par Vili Cenova/Raja Cenova sa 2:1 (20:22, 21:14, 15:6).\nMiljan Kiković i Luka Guteša su u finalu odbojkaša savladali Raška Jovanovića i Srđana Medana sa 2:0 (21:18, 21:19), dok su Marko Plavšić i Nikola Anđelić u meču za treće mesto pobedili Ivana Vladisavljevića i Ivana Milenkovića sa 2:0 (21:15, 21:17).\nNa prvom turniru u Loznici, pobednici su bili Aleksandra Aleksić i Milena Matić, odnosno Vukašin Rajković i Damjan Pušonjić, u Paraćinu su trijumfovali Marija i Tamara Miljević i Miloš Milić i Đorđe Klašnić, a Milena Matić i Tamara Miljević su osvojile pehar u Velikom Gradištu, kao i Stefan Basta i Ivan Lozić. U Zrenjaninu su prva mesta osvojili Irena Drobnjak i Milica Beljanski, odnosno Stefan Basta i Ivan Lozić, a u Baču su trijumfovali Marija i Tamara Miljević, i Miloš Milić i Đorđe Klašnić.\nFinalni turnir Banka Poštanska štedionica beach – volley lige 2019, prvenstva Srbije u odbojci na pesku, odigraće se 15 – 17. avgusta u Somboru.\nInformacije o ekipama, kao i rezultate, možete pronaći na: http://beachvolley.ossrb.org/#home1\n1. LOZNICA (14 – 16. JUN)\n2. Irena Drobnjak/Milica Beljanski\n1. Miljan Kiković/Luka Guteša\n2. Raško Jovanović/Srđan Medan\n3. Marko Plavšić/Nikola Anđelić


Uticaj stranih direktnih investicija na rast i razvoj srpske privrede Digitalni repozitorijum Instituta ekonomskih nauka u Beogradu\nUticaj stranih direktnih investicija na rast i razvoj srpske privrede\nM63-2.pdf - Published Version\nU današnjoj svetskoj ekonomiji strane direktne investicije predstavljaju najbrži način razvoja jedne zemlje i regiona. Danas su one osnovni mehanizam globalizacije svetske privrede, preuzimajući ulogu ključnog razvojnog faktora svake države. Za državu u koju se ulaže, strane direktne investicije znače otvaranje novih radnih mesta, povećanje izvoza i, uopšte, pokretanje privrednog rasta i razvoja. S druge strane, strane direktne investicije, kao oblik ulaganja stranog kapitala, omogućavaju investitoru da stekne pravo svojine, kontrole i upravljanja po osnovu uloženog kapitala. Zemljama u tranziciji, pa tako i Srbiji, neophodne su strane direktne investicije koje bi predstavljale glavni pokretač ekonomskog rasta zemlje u narednom periodu. Međutim nedostatak kapitala nije jedini problem sa kojim se Srbija suočava. Zemlje u tranziciji karakteriše nizak nivo domaće štednje, iz koje bi se samostalno finansirao razvoj, nedostatak savremene tehnologije i odgovarajućeg upravljačkog znanja. Pomenuti nedostaci mogu se nadoknaditi dolaskom stranih investitora koji bi sa investicijama doneli nova znanja, iskustva i nove tehnologije.\nstrane direktne investicije, privredni razvoj, tranzicija


Iliev o pojačanjima: "Miletić imao ponudu Burse, Saša evropski kalibar" - Sportske.net\nIliev o pojačanjima: "Miletić imao ponudu Burse, Saša evropski kalibar"\nSportski direktor fudbalskog kluba Partizan Ivica Iliev govorio je na današnjoj promociji Nemanje Miletića i Saše Marjanovića o kvalitetima dvojice igrača koji su zadužili crno-beli dres.\nPartizan promovisao još dva pojačanjaIz Humske stigle vesti o Radovićevom transferu!Milioni kao motiv - Evo koliko bi Partizan zaradio plasmanom u Ligu Evrope!Iliev spremio dve promocije i iznenađenje!''Grobari'', birajte! Evo liste svih potencijalnih rivala Partizana!\nFudbalski klub Partizan u utorak je predstavio još dva pojačanja, pošto su nakon Petra Đuričkovića i Milana Radina crno-beli dres zadužili Nemanja Miletić i Saša Marjanović.\nNa današnjoj promociji trećeg i četvrtog pojačanja crno-belih u letnjem prelaznom roku sportski direktor Partizana Ivica Iliev predstavio je Sašu Marjanovića i Nemanju Miletića okupljenim novinarima i javnosti.\nSportski direktor Partizana rekao je da je Saš Marjanović igrač za sve pozicije.\n"To je neko ko pravi ozbiljnu razliku u ofanzivi i defanzivi, sa kvalitetom realizacije. Ove sezone nas je uverio u golgeterske sposobnosti, koje su šlag na torti na sve što ima kao igrač. To je igrač saveremenog kova, evropskog kalibra, školovan, što ne čudi jer je potomak naše škole. Mislim da polako slažemo slagalicu koju smo zamislili, sve je na pojačanjima da se nametnu treneru", rekao je on.\nIliev je naveo da je Marjanović imao atraktivnih ponuda, ali da "smo našli sredinu da Partizan bude zaštićen, kao i sam igrač, koji želi da se u perspektivi ostvari u inostranstvu".\n"To je pokazatelj da i pored ponuda igrači shvataju da dolaskom u Partizan njihova karijera dobija veliki plus", ocenio je Iliev.\nŠto se tiče levog beka Nemanje Miletića, Ivica Iliev je kazao da se radi o "evropskom tipu igrača", onakvom kakav je klub "oduvek tražio".\n"On je brz i agresivan, igrač velikih tehničkih mogućnosti. Nismo imali lak zadatak da ga dovedemo, jer je bio na korak od potpisivanja ugovora sa Bursasporom i bilo je teško parirati toj ponudi. Mi pregovaramo imenom Partizana i grbom, zahvalan sam Nemanji što je prepoznao veličinu Partizana i da je za njega mnogo bolje što nije otišao u klub kao što je Bursa, koji se sigurno ponudio unosniji ugovor. To je želja da se igra na evropskom nivou, da se osvoji titula i ponovo se zavijori mušema Lige šampiona na stadionu", rekao je Iliev.\nPojačanja će se šefu stručnog štaba staviti na raspolaganje već u sredu pošto će Ivan Tomić izvršiti prozivku u 10 časova.